Hasiera: fertilitate /\nfesta 1 iz jaia, bereziki jostatzeko, alaitzeko, atsegin hartzeko egiten dena. ik besta. Gaur festa eta bihar jai, Jexuxek. Xabier Etxabe «Lurtarra da begiratua» - 61. orr.\nFesta zen guztietan elkarren lagun ibiltzen ziren biak. Xabier Etxabe «Lurtarra da begiratua» - 210. orr.\nFesta bat dago, Prothero andrearen alabaren ohoretan. Koro Navarro «Artistakume baten erretratua» - Dylan Thomas - 191. orr.\nEz dudala berriz horrelako festa batera joateko aukerarik izanen. Fernando Rey «Hobe nuen etxean gelditu» - Horace McCoy - 53. orr.\nSanta Ana eguneko festa, uztaren 16an, oso apala izan ohi zen. Patziku Perurena «Trapuan pupua» - 54. orr.\nUzkudun omen zetorrek herriko festetara. Bernardo Atxaga «Soinujolearen semea» - 215. orr.\nPolita egiten zuen alaba bakarrak -hain esanekoa da!- etxeko festetan pianoa jotzeak. Anjel Lertxundi «Zorion perfektua» - 59. orr.\nSmithers andrearen festako gonbidatuek. Fernando Rey «Hobe nuen etxean gelditu» - Horace McCoy - 57. orr.\nEta Lasarten, jai batzordeak festei boikota egitea erabaki ondoren, haustura sortu zen. Berria - Kultura 2004-06-27\nZarauzko Azken Portu auzotik urtero deitzen zioten Jexuxi abuztuaren erdialdera hasten diren festetan soinua jotzeko. Xabier Etxabe «Lurtarra da begiratua» - 116. orr.\nFestarako deia zen musika hura, alaia, bizia, tristuraren aurkakoa. Pako Aristi «Gelatxo, soinuaren bidaia luzea» - 13. orr.\nKilometroak festaren arduradunekin. Berria - Euskal Herria 2004-09-15\nFesta bete-betean zegoen. Patxi Zubizarreta «Mirarien kalezuloa» - Nagib Mahfuz - 201. orr.\n2 (aditzaren objektu gisa) Berak [Gelatxok] pizten zuen festa, eta nekeak itzaltzen zuen festa. Pako Aristi «Gelatxo, soinuaren bidaia luzea» - 41. orr.\nFesta bat prestatzen ari naiz. Josu Zabaleta «Gerrako pilotu» - Antoine Saint-Exupéry - 60. orr.\nBeste festa bat prestatzen du guretzat gure sukaldari dohainez ezin beteagoak. Oskar Arana «Brooklyngo erokeriak» - Paul Auster - 225. orr.\nBehin, Granat-ek, antzezleak, festa bat egin behar zuela iragarri zuen, benetako orgia. Koro Navarro «Zortzi kontakizun» - Isaac B. Singer - 58. orr.\nik beherago 5. Askoren artean «Asisko Frantzizko, Asisko Klara» - 574. orr.\nEgundoko lanak hartu zituela festa antolatzen... Anjel Lertxundi «Argizariaren egunak» - 12. orr.\nSekulako festa antolatu genuen kartzela barruan. Rafa Egiguren «Mentxakaren aitorpena» - Jose Ramon Goikoetxea - 114. orr.\nEzkontzaren egunean, Alter Vishkowerrek festa bat eskaini zien gizon gazteei. Koro Navarro «Zortzi kontakizun» - Isaac B. Singer - 204. orr.\nIruditzen zait dagoeneko festa hasita dagoela -esan zuen Ronek. Iñaki Mendiguren «Harry Potter eta sekretuen ganbera» - J.K. Rowling - 67. orr.\n-Jainkoak daki zenbat festa eman ditudan. Fernando Rey «Hobe nuen etxean gelditu» - Horace McCoy - 54. orr.\nEta barkatzeko, festa bukatu baino lehenago alde egin izana. Anjel Lertxundi «Argizariaren egunak» - 97. orr.\nJexuxentzat, gainera, soinua hartu eta festa jartzeko aukera. Xabier Etxabe «Lurtarra da begiratua» - 48. orr.\nInguruko jauntxoak gonbidatzen zituen festa haietarat. Horrela, urteko lau festa nagusi ospatzen zituzten. Joan Mari Irigoien «Lur bat haratago» - 351. orr.\nAitaren berrogeita hamargarren urtebetetzeko festa ospatu zenetik genuen Mattin etxean. Joan Mari Irigoien «Lur bat haratago» - 322. orr.\nEz izorratu festa -esan zuen Johnnyk-; ez dut onartuko zuk ohorezko gonbidatua eramaterik. Fernando Rey «Hobe nuen etxean gelditu» - Horace McCoy - 207. orr.\nUrteak zeramatzan dantzaldirik edo festarik huts egin gabe. Bernardo Atxaga «Soinujolearen semea» - 281. orr.\n3 (izenondo eta izenlagunekin) Hogeita lau orduko festa etengabea. Harkaitz Cano «Piano gainean gosaltzen» - 154. orr.\n-Festa ederra izanen zen, iraun zuen bitartean. Fernando Rey «Hobe nuen etxean gelditu» - Horace McCoy - 100. orr.\nNon daude Danelen festa distiratsu haiek, non dantzarien poztasuna. Anjel Lertxundi «Argizariaren egunak» - 47. orr.\nFesta pribatuetara inoiz edo joaten ote nintzen galdetu zidan. Joxan Elosegi «Ahardikeriak» - Marie Darrieussecq - 12. orr.\nFesta ezin zoragarriago hau. Mirentxu Larrañaga «Hona hemen gu biok» - Dorothy Parker - 24. orr.\nUrteko lau festa nagusi ospatzen zituzten, su-festak lauak. Pello Zabala «Naturaren mintzoa» - 35. orr.\nHerri kulturaren aldeko festa erraldoia. Berria - Euskal Herria 2004-06-19\nLagunarteko festa batean. Irene Aldasoro «Dublindarrak» - James Joyce - 200. orr.\nBi giza sexuen arteko larru-lanean (lana, eginkizuna: larru-jaia edo ustekabeko festa oso gauza bakana izaten baita zorigaitzez). I�aki Segurola «Gaur ere ez du hiltzeko eguraldirik egingo» - 90. orr.\nHau ongintzako festa bat da. Fernando Rey «Hobe nuen etxean gelditu» - Horace McCoy - 45. orr.\nLaranja-kolore biziko festa-kapela zeraman. Iñaki Mendiguren «Harry Potter eta sekretuen ganbera» - J.K. Rowling - 115. orr.\nEz zuten israeldarrek festa-jantzirik erabili. Elizen arteko biblia Ir 33,6\nSatinezko festa-soineko zuri zimurtu bat . Xabier Paya «Desio izeneko tranbia» - Tennessee Williams - 231. orr.\nBeste festa egun nagusiak. Pello Zabala «Naturaren mintzoa» - 20. orr.\nEkarri zekor gizendua eta hil; egin dezagun festa-otordua. Elizen arteko biblia Lk 15,23\n-Ez dira garaile oihuak, ez eta garaituenak; festa-kantak dira nik entzuten ditudanak. Jose Antonio Mujika «Agindutako lurraren bila I» - 190. orr.\nHura ere festa usainera zebilela iruditu zitzaion. Felipe Juaristi «Itzarri nahi ez zuen printzesa» - 150. orr.\nZizka-mizkei egundoko festa-harrera beroa eginez. Joxe Austin Arrieta «Homo Faber» - Max Frisch - 168. orr.\nEta boterearen gaia ere hor dago: gure gizarte patriarkalaren egituretan dago, eta festa-erritual hau Irungo eta Hondarribiko nortasunaren, gizartearen erdigunean dago. Berria - Euskal Herria 2004-06-01\n· izond Baziren gure inguruan festa-hondatzaile ñañar batzuk. Joxan Elosegi «Ahardikeriak» - Marie Darrieussecq - 82. orr.\n5 (hitz elkartuetan bigarren osagai gisa) Jende dezente bildu zen agur-festara, gehienak nondik edo handik ihes egiteko zain zeudenak. Felipe Juaristi «Airezko emakumeak» - 221. orr.\nGau-festa laster bukatuko zela adierazten zion arte. Anjel Lertxundi «Azkenaz beste» - 59. orr.\nKonpartsak, desfileak, mozorro-festak eta inauteri jaiak. Askoren artean «Rataplan» - 36. orr.\nBenetako ukabil-festa bihurtu zen hura. Oskar Arana «Brooklyngo erokeriak» - Paul Auster - 221. orr.\nAzkenik, gau aldera, dantza festa handi bat izan zen, areto eder batean, ikusi egin behar zenuten hura. Josu Zabaleta «Gauza baten ametsa» - Pier Paolo Pasolini - 82. orr.\nLaztanak, usainak eta zaporeak: koktel bikaina sexu festa baterako. Luis Elberdin «Sexua noiznahi» - 181. orr.\nBi emakume elkarrekin larru festan. Luis Elberdin «Sexua noiznahi» - 64. orr.\nGogor kritikatu dute guardia zibilek atzo Euskal Festaren ospakizunean izandako jarrera. Berria - Euskal Herria 2004-05-30\nHura festa nere begiena, gauen mendetako ilunbetik ustekabean sortutako dinosaurio ttiki zirudien sorkari arrotz hari begira! Patziku Perurena «Harrizko pareta erdiurratuak» - 102. orr.\nKoloreen festa zen igandeko azoka, Bastille plazan. Felipe Juaristi «Airezko emakumeak» - 274. orr.\nMaitasuna bizitzaren festa, bizitzaren edergarri, bizitzaren musika denez. Felipe Juaristi «Airezko emakumeak» - 278. orr.\nEsker ona adierazteko, tripa-festa batera gonbidatu gintuen Josek. Jesus Mari Mendizabal «35 kilo esperantza» - Anna Gavalda - 54. orr.\nEta, jakin zutenean benetan eskolatik bota nindutela, sekulako errieta-festa antolatu zidaten. Jesus Mari Mendizabal «35 kilo esperantza» - Anna Gavalda - 23. orr.\nTiro festa amaitu denean, Mario lurrera amildu da, ziplo, tripako zuloari bi eskuez helduta. Patxi Iturritegi «Behi eroak» - 25. orr.\nHura intziri festa elbarriak gu ikustean! Harkaitz Cano «Neguko zirkua» - 77. orr.\nBatzuetan hain zen handia gure maitasun-festa non [...]. Bernardo Atxaga «Groenlandiako lezioa» - 93. orr.\n7 festa-egile (orobat festegile) Erraiten da festa egileak direla poxi bat; bai, bainan ageriko da, fite, haren trenpua zertakoa den. Menane Oxandabaratz «Ez da musik» - 218. orr.\nSan Ferminetako ospakizunak bete betean izanen dira kaseta hau agertzean, betiko festa giroan, Iruñea munduko festegileen bihotz bihurtuko delarik zazpi egunez. Herria 2005-07-07\n8 festa egin Gariak jotzea bukatzen zutenean nola edo hala festa egin nahi baserritarrek. Pako Aristi «Gelatxo, soinuaren bidaia luzea» - 47. orr.\nJende dotore honek badaki festa egiten, bai horixe! Joxan Elosegi «Ahardikeriak» - Marie Darrieussecq - 91. orr.\nFesta eginez daramate azken gurdikada, auzo denek jakin dezaten, lanak onik gainditu dituztela. Pello Zabala «Naturaren mintzoa» - 76. orr.\nHartu zekor gizena, larrutu eta burduntzian jarri festa egiteko. Javi Cillero «Hollywood eta biok» - 206. orr.\n-Ze analisi eta ze Kristo, Martin, gaur festa egin behar diagu! Xabier Etxabe «Lurtarra da begiratua» - 202. orr.\nEgin festa landa zabalak eta bertan dagoenak. Elizen arteko biblia 1 Kro 16,32\n· Festa handia egiteko aitzakia zuten, mozkortzeko lizentzia. Xabier Etxabe «Lurtarra da begiratua» - 48. orr.\nFesta handia egiten zen orduan Izarraitzen, Samaleku izeneko parajean. Iñigo Aranbarri «Sakabi, soinu txikiaren handitasuna» - 13. orr.\nIrudiaren aurrean bildu ziren sagarapen-festa egiteko. Elizen arteko biblia Dn 3,3\n9 festa egun (orobat festegun g.er.) Mostar ekialdean festa eguna zen atzo. Berria - Mundua 2004-07-24\nEz zuten kontuan izan ikatz lantegiak egun hartan bere festa eguna zuela. Pablo Sastre «Eguzkipekoak» - 284. orr.\nHerriko festa egun nagusia izaten dute ekainaren 30ean Irunen eta irailaren 8an Hondarribian. Beste festa egun nagusiak. Berria - Euskal Herria 2004-06-01\nSan Joan eguna zen moroen arteko festegunik handiena. Patziku Perurena «Trapuan pupua» - 70. orr.\nSantuaren festa egunean. Askoren artean «Asisko Frantzizko, Asisko Klara» - 868. orr.\nGauza bera txinatarrek beren Urte Bukaerako festa-egunetan. Anjel Lertxundi «Italia, bizitza hizpide» - 64. orr.\n10 festa giro (orobat festagiro g.er.) Festa-giroa nabari zen nonahi. Bernardo Atxaga «Groenlandiako lezioa» - 121. orr.\nDena festa giroan egiten da hemen. Patziku Perurena «Trapuan pupua» - 92. orr.\nEmaztea festa-giro haren ardatza izatea ez zuela batere gogoko nabarmendurik. Anjel Lertxundi «Azkenaz beste» - 177. orr.\nHarekin batera gaubeila egiteko sekulako jendetza bildu zen, festa giroan. Martin Anso «Elezaharren bidetik» - 175. orr.\n11 festagune ik festagune. 12 festarik festa Eta hi, bien bitartean, festarik festa, ezta? Antton Olano «<//jokoa.com>» - Gemma Lluch - 13. orr.\nLlumek bere mutila gauzak hobeto pentsatzen ari zela uste zuen bitartean, festarik festa zebilen hura. Antton Olano «<//jokoa.com>» - Gemma Lluch - 22. orr.\n13 festaz festa Sarritan eman zituen egun batzuk Ingalaterra Berriko landetxe liluragarri haietan, Texaseko arrantxoetan, Kentuckyko zaldi-haztegietan, edo festaz festa Palm Springsen. Karlos Zabala «Buda zoriontsuen etxea» - João Ubaldo Ribeiro - 50. orr.\nHaur aurpegia duten gaztetxoak dira, festaz festa beren guraso-ordeak laguntzen dituztenak. Harkaitz Cano «Piano gainean gosaltzen» - 137. orr.\n14 su festa1 (orobat sufesta g.er.) pl piztean eztanda argitsu eta koloretsuak sortzen dituzten suziriak.\nUdalaren kontura su festak egiteko baimena eman du. Berria - Kirola 2004-06-27\nSu festak primeran ikusten zituzten, denak egongelan eserita. Berria - Harian 2005-07-07\nAlabaina, su festaren sugarrek postala erretzeko bidean jarri dute. Berria - Kultura 2004-03-25\nSu festak, koloreetako argiak, NBA estiloko aurkezlea, denetarik prestatu zuten Osasunako zuzendariek, baina giroa inoiz baino hotzagoa izan zen. Berria - Kirola 2004-08-22\nGuti batzuetan, ordea, lehertzen da denbora gure baitan, bolbora balitz bezala, eta bizitza ezin koloretsuago azaltzen zaigu, su-festa batean bezala. Joan Mari Irigoien «Lur bat haratago» - 461. orr.\nOndorio batera iritsi naiz, su festa saio bat egin nahi zutela. - 234. orr.\nNola sufesta koloretsuetan batera aireratzen den kolore sortatik argi izpi bat albora joaten den, horrela agertu zait niri ere txinparta gorri bat buruan. Pako Aristi «Urregilearen orduak» - 322. orr.\n15 su festa2 sua pizten den festa. Horrela, urteko lau festa nagusi ospatzen zituzten, su-festak lauak, sutzarrak pizteko egunak, purifikazio egunak baitzituzten. Pello Zabala «Naturaren mintzoa» - 35. orr.\nhitz multzoen maiztasunak (gutxienez 3 aldiz agertzen direnak) aurkezpen festa (6); bukaerako festa (3); bukatu zen festa (3); danborradaren festa (3); egun osoko festa (3); eraso festa (7); euskal festa (4); festa amaitu (3); festa antolatu (10); festa antolatzeko (4); festa bat antolatu (3); festa bat ospatzen (3); festa batera gonbidatu (3); festa batera joan (3); festa berezi (5); festa bihurtu (4); festa bihurtzen (3); festa bilakatu (3); festa bukatu (5); festa ederra (8); festa egin (16); festa egin zuten (3); festa eginez (3); festa egingo (15); festa egingo da (3); festa egingo du (3); festa egingo dute (6); festa egitea (3); festa egiteko (5); festa egiten (5); festa egun (18); festa eguna (6); festa egunean (7); festa egunetan (5); festa eta aldarrikapena (4); festa gaua (3); festa giro (8); festa giroa (15); festa giroan (29); festa giroko (6); festa handi (19); festa handi bat (10); festa handia (21); festa handia izango (3); festa handiak (3); festa hasi (7); festa hasteko (5); festa izan (18); festa izan da (3); festa izan zen (8); festa izango (13); festa izango da (10); festa izango dela (3); festa izatea (5); festa izatea nahi (3); festa landa zabalak (4); festa nagusia (5); festa nagusian (3); festa nazionalaren (3); festa ospatu (6); festa ospatuko (5); festa ospatzen (5); festa ospatzera (5); festa polita (3); festa utzi (3); festarik festa (4); festaz festa (4); futbolaren festa (3); gaueko festa (5); gol festa (3); halloween festa (3); hasiko da festa (3); herriko festa (6); ikastolen festa (5); jaunaren festa (6); kolore biziko festa (3); larru festa (3); mozorro festa (6); otso festa (3); sagardo festa (4); sekulako festa (3); su festa (6); tripa festa (8); urte bukaerako festa (3); urtebetetze festa (4); urtebetetzeko festa (3) euskal festak (5); festak antolatzen (4); festak egiten (4); festak izan (3); herriko festak (10); intxaurburuko festak (4); su festak (11) festan parte hartzeko (3); urtebetetzeko festan (3) festara joan (11); festara joateko (4) halloween festarako (3) eraso festarekin (3) festaren antolatzaileek (3); festaren hasiera (3) festen hasieran (3) herriko festetan (11)\n"festa"(r)en maiztasunak (Hiztegi Batua Euskal Prosan) lema


blog-eu – San Jose Enbutidoak\n12 urria, 2019 12 urria, 2019\nGure produktuen kalitate eta segurtasuna bermatzen ditugu arau higieniko-sanitario zorrotzak erabiliz. Lehengaien aukeraketa zaindua abiapuntu hartuta eta gure produkzio prozesuan kontrol zorrotza jarraituz, emaitza ezin hobea lortzen dugu. Gure kontrol…\nSeguran kokatuta dagoen empresa familiar bat da, Goierri bailaran ezagunenetako den herri mediebal dotorea. Gure empresako produktuak probatzerakoan beraien zapore eta tradizioak jarraituko dizu. Elaboratzaileak izatearen experientzia daukagu 1987garren urteaz…


Parte-hartze estatistikei dagokienez, atzoko egunean 793 pertsonako parte-hartzea jaso zuen.\nJatorriari dagokionez ...\n448 Urretxu/Zumarragakoak ziren\nGipuzkoarrak guztira: 732\nMartxa egunean 122 lagun apuntatu ziren, nahiz eta eguraldia oso txarra izan. Oletatik 485 pertsona pasatu ziren, ibilbide osoa egiten, eta helmugan 538 txartel zigilatu ziren (batzuk Aizpurutxotik bidegorritik etorri baitziren).\nLehengoak 4 ordu eskas behar izan zituen, eta azkenak, ia 10 eta erdi. Hori bai: hauek askoz alaiago helmugaratu ziren.\nHasierarako eguraldia oso txarra izan zen, nahiz eta euririk gabeko une asko gero egon. Lokatza martxako protagonista izan zen, nabarmenki gogortuz jada zorrotza den martxa.\nHala eta guztiz ere, Gurutze Gorriko kideen arabera, inongo gertakari aipagarririk ez zen egon.\nHelmugan sartzerakoan martxazaleek hainbat opari jaso zituzten, ohiko jaki eta edariz gain, oso ondo onartu ziren babarrunak ere bai. Bestalde ere UGGASAren bitartez Urola Garaiko Turismoa sustatzeko 36 sari banatu ziren parte-hartzaile guztien artean. Iñigo Muruaren aldeko zozketa-txartelak berehala saldu ziren, eta bertaratukoei Markel Lopezi laguntzeko tapoi-bilketa kanpaina aurrera darraiela gogoratu zitzaien.\nKolaboratzaileei ahalegina, ilusioa, irudimena eta mendizaleak pozteko lan egindako orduak eskertu nahi dizkiegu; eta mendizaleei, nola ez, etxean ez geratzearen tentaziotik ihes egitea eskertu nahi diegu eta horrela gurekin Iñaki oroimenean izanik ezin ahazturiko beste egun berri bat igarotzea.\nEskerrik asko guztioi eta bejondaizuela!\nEditore erabiltzailea: admin | Permalink


Noticias de EAE - Deia\nDeia.eus\t2020-08-20\tDONOSTIA. Koronabirusaren pandemia izan arren, Donostiak ekaineko datuak hobetu egin ditu uztailean turismoaren arloan. Hala ere, eskuratutako datuak oso urrun daude duela urtebeteko kopuruetatik, krisialdi sanitarioa dela eta. Cristina Lagé Turismo Sostengagarriko zinegotziak adierazi\nElektrizitate fotovoltaikoaren autokontsumo kolektiborako proiektua abiarazi du EHUk\nDeia.eus\t2020-04-28\tDONOSTIA. Euskal Herriko Unibertsitateko Gipuzkoako Ingeniaritza Eskolak eta Informatika Fakultateak eletrizitate fotovoltaikoaren autokontsumo kolektiborako EKATE izeneko proiektua abiarazi dute. Proiektuak hogeita hamar hilabete iraungo du, eta 'Blockchain' eta 'Internet of Things' teknologiak


OSIREN BLOGA – 18 orrialdea\nPosted on 5 martxoa, 2012\nASTEBURUARI BEGIRA; MARTXOAK 3/ 4 Igandeko futbol partiduan zai ginen zale asko. Ilusio handiz, aurkeztu ginen San Mamasen baina kanpoko faktoreek erabaki edo baldintzatu zuten norgehiagoka. Horren akats erabakigarriak ezin dira onartu; epaile lanetan ibili zen gizasemeak txartel gorria merezi…\nPosted on 27 otsaila, 2012\nASTEBURUARI BEGIRA; Otsailak 25/26 Leioan jokatu den orientazioko frogan iparrorratzaren laguntza behar izan dut asteburuan . Nahiz eta frogak zailtasun handirik ez erakutsi, desorientazio uneak izan ditut ordubete iraun duen lanean zehar. Hala ere, hoberantz goaz….. Ondo orientatua ibili da…\nPosted on 20 otsaila, 2012\nASTEBURUARI BEGIRA; OTSAILAK 18/19 Asteburua mozorrututa esnatu zen. Ostegun gizenak zabaldu zuen ildo beretik etorri dira gainontzekoak geurera. Inauterietan barna, mozorroak aukeratzeko orduan, bada arazoak izaten dituenik eta bada, arazoak arazo, errazegi bilatzen duenik ere. Oñatz dantza taldeak antolatzen duen…\nPosted on 13 otsaila, 2012\nAsteburuari begira; otsailak 11/12 Elurra dugu geurean eta aprobetxatu beharreko elementua da. Asko izan dira, botak jantzi eta Eskista edota Urbia aldera erretraturen bat edo beste ateratzera joan direnak. Argazkizaleren batek EITBra bidali du bere argazkia eguraldiari eskaintzen dioten tarte…\nPosted on 6 otsaila, 2012\nASTEBURUARI BEGIRA; otsailak 4-5 Elurrak eta hotzak jantzi duen asteburua izan da. Eguraldiaren aldrebeskeriak direla eta, Azkoagainen jokatu beharreko partida guztiak bertan behera gelditu dira; Aloña Mendiren bolada ona eteteko izan bada, berri txarra zaletuentzat. Bestetik Butraitzeko ski pista inprobisatuak…\nHOTZEZ APAINDUTAKO MAINDIREA\nPosted on 1 otsaila, 2012\nAsteko Olerkia Siberiarrak lotan diren gauetan marrazten dira zeruak, labankor bihurtzen dira haize galduak, irainez betetzen dira tanta izoztuak. Badelako marrazkietan elur malutarik, edo, badelako, nonbait, errugabeen kanpamendu izozturik. Azal koloreko margo inuzenteak amestu du hotza; laku epelena ere, zuri…


HABE IKASBIL: Down-en sindromea dutenei musikaren bidez ateak irekitzen\nMotxila 21 musika-taldearen nondik norakoak ezagutu ditugu. Down-en sindromea duten neska-mutilek musikaren munduan murgiltzeko aukera izan dezaten sortutako taldea da, nafarra.\nAinhoa Lizarraga Motxila 21 taldeko kideetako bat da. Taldearen sorreraz, helburuez eta lorpenez hitz egin dugu berarekin.\nErrugbi inklusiboa 2012. urtean sortu zuten. Gaztedi errugbi taldeko jokalari eta Down sindromedunen elkarteko hezitzaileak Down sindromea zutenekin errugbi-entrenamendu bat egitea proposatu zuen.


Herriguneko Udal Liburutegia Abusuko Udal Liburutegia\nLiburutegietako neurri berriak\nKoronabirusa dela eta, EAEko liburutegiak berrogeialdiaren deskonfinamenduaren hirugarren fasean sartu dira, eta hori beste urrats bat da liburutegiak erabiltzeko eta disfrutatzeko orduan, betiere babes-arauak eta pertsonen arteko 2 metroko gutxieneko distantzia fisikoa errespetatzen badira.\nJoan den ekainaren 1etik egiten hasi ginen mailegu eta itzulketaz gain, orain liburutegien arteko mailegua ere jarriko dugu abian, hala nola mailegatutako liburuak erreserbatzeko aukera. Erabiltzaileek itzulitako liburuak gordeta egongo dira aste batez, berriro erabiltzaileen eskuetan jarri aurretik.\nEkainaren 15etik aurrera Arrigorriagako bibliotekak udako mailegu berezia eskainiko dute, ohi den legez, ale kopurua eta itzultzeko epea irailaren 15era arte luzatuz.\nBestalde, Abusuko bibliotekak etxez etxeko mailegu zerbitzua eskaintzen jarraituko du, edozein arrrazoirengatik etxetik mugitu ezin diren erabiltzaileentzat. Zerbitzu hau Abusuko Elkartasun Sareak eskainitako lankidetzari esker gauzatzen da. Sare hori auzoko pertsonei laguntzeko sortu zen berrogeialdian.\nAzken hiru hilabete hauetan gora egin du eLiburutegia plataforma digitalaren mailegu-kopuruak, liburu elektronikoak deskargatzeko eta filmak doan ikusteko aukera ematen baitu.\nArrigorriaga - Herriguneko Udal Liburutegia Arrigorriaga - Abusuko Udal Liburutegia


Bidasoako Itzulia, gaur hasi eta amaitu Orion | El Diario Vasco\nCosta UrolaBidasoako Itzulia, gaur hasi eta amaitu Orion\nBidasoako Itzulia, gaur hasi eta amaitu Orion\nPelotoi. Zabala elkartuko da gaur herriko kaleetan. / ETXEBERRIA\nHirugarren etapa jokatuko da, 131 kilometrokoa\nBidasoko Itzuliaren gaurko etapa, hirugarrena, Orion hasi eta bukatuko da. Etapa 14:30ean abiatuko da Herriko Plazatik eta Aritzaga kaletik aterako da N-634 errepidera. 131 kilometro egin ostean, berriro Oriora itzuliko da 18:00ak aldera. Etaparen helmuga Arrantzale kalean izanga da. Ziklistak Txanka-Hondartza bidetik iritsiko dira autopista ondoko errotondara eta handik zuzenean joko dute helmugara.\nHelmugaratzerakoan karrerako autoak Baxoalde-Palota-Balea kaleetatik desbideratuko dituzte antolatzaileek. Jakinarazten da Orioko hainbat kaletan aparkatzeko debekua ezarriko dela lasterketagaitik. Era berean, goizeko 08:00etatik kirol proba amaitu arte Txanka-Hondar-tza bidea erabili beharko da Oriotik ateratzeko.\nBihar hasiko da Herriarteko pilota Txapelketa azkoitiarrentzat Herriarteko txapelketako palazko lehian sartuko da bihar Azpeitia


Maneirok aldaketarako esperantza zapuztea leporatu die PSEri eta PPri\nAzken eguneratzea: 2012/09/03 15:19 (UTC+2)\nLehendakarigaiak aurreko hauteskundeetan baino boto eta legebiltzarkide gehiago lortzea espero du, abertzaleen oposizio sendo bakarra delakoan.\nGorka Maneiro UPyDren lehendakarigaia. Argazkia: Efe\nGorka Maneiro UPyDren lehendakarigaiak esan du PSE-EEk eta PPk traizioa egin dietela boto-emaileei EAEn aldaketarako esperantza zapuzteagatik. Hori horrela, aurreko hauteskundeetan baino boto eta legebiltzarkide gehiago lortzea espero du, abertzaleen oposizio sendo bakarra delakoan.\nManeirok legegintzaldiaren balantzea egin du prentsaurreko batean, eta PSE-EEri eta PPri Legebiltzarrean izan duten "gehiengo konstituzionalista" aldaketa politikoa egiteko aprobetxatu ez izana leporatu die.\nGehiengo horrek "milaka euskal herritarren esperantza" piztu zuela azpimarratu du UPyDren lehendakarigaiak, baina azkenean ezerezean geratu zela "beldurragatik eta ausardia faltagatik".\nManeirok esan du ez dela "iruzur" horren arduradun sentitzen Patxi Lopezen inbestidura babesteagatik: urteetan abertzaleek agindu zutelako, ETAk zuzenean Eusko Jaurlaritzari mehatxu egin ziolako eta aldaketa politikorako esperantza zegoelako bozkatu omen zuen Patxi Lopezen alde.\nEusko Jaurlaritzak ez dituela ez egitasmo politikoa ez legegilea bete eta legegintzaldiaren balantzea "tamalgarria" dela salatu du Maneirok.\nEra berean, gogor kritikatu du PSE-EEk eta PPk sinatu zuten oinarrizko akordioa bete ez izana. Gainera, egoera horren aurrean "PP geldirik, beste aldera begira eta lehendakariari presiorik egin gabe" aritu dela gogorarazi du.


Komunak ikur dabiltza Errusian • ZUZEU\nSochiko Joko Olinpikoak historiako garestienak dira, tartearekin, gainera: 36 mila milioi euro, agindutako aurrekontua baino bost aldiz gehiago, eta duela lau urte Vancouverren jokatutako neguko JO baino 25 bider garestiago.\nOposizioaren arabera, Vladimir Putinen inguruko jendea ari da gehiegikeria eta ustelkeriatan. Aberaskeria itzelean ei dabil bat baino gehiago.\nLukurreria horren ikur bihurtu da tuiterlari errusiarren artean, honako argazki hau:\nArgazkia BBCko korreponsal batek egina da, Steve Rosenberg izenekoak, eta astelehenean bere twitterrean zabaldu zuen. Gizonezkoen biatloneko zentro olinpikoan hartua da, bezala, eta bi komun-ontzi horiek ikusita, ematen du eseri aurretik papera eskatu behar izateaz gaineko beste arazoren bat ere egon daitekeela.\nGary Kasparov berak ere, ironiaz hartu du kontua:\nToilets aside, spending/stealing $50b of Russia’s money to destroy a beautiful place in attempt to showcase a dictator’s power is no joke.\nBeste batzuek jarrera homofoboekin lotu dute kontu hau guztia, esanez agian Moskun uste dutela gizonezko homosexualei komunera binaka joatea atsegin zaiela…\nIzanak izan, bi komu-ontzi bata bestearen ondoan jartzeko kontu hau ez da berria Errusian, gezurra badirudi ere. Egia da argazki hori dabilela ustelekeria eta gehiegikeriaren ikur bihurturik, baina, sinesten ez badidazu, hara hemen adibide gehiago.\nKiev, Beijin eta Velka Ida\n9 pentsamendu “Komunak ikur dabiltza Errusian”-ri buruz\nIrala 2014-01-22 18:43\nAlferreko gastuaz gain, ezin dugu ahaztu jokoetarako aukeratu den herrialdean garbiketa etniko izugarria gertatu dela eta gertatzen ari dela. Bertan, Urtzi Urrutikoetxearen erreportajeak asteon ederto erakusten digu, herri zirkasiarra (ipar kaukasiarrak) etengabe sarraskitu du errusiar inperialismoak azken ehun urtean, eta horren ondorioz, erbeste latzean aurkitzen dira haietako guztiz gehienak. Arrazoi hori eskubide zibilen murrizketari gehitzen badiogu, argi eta garbi ondorioztatu dezakegu ez dagoela batere arrazoirik errusiar erregimenaren luzimendurako atontzen ari diren neguko jokoei boikota ez egiteko, Hegoafrikarekin egin zen moduan.\nOxandabaratz 2014-01-22 23:33\nEz dago Hegoafrikarekin paralelismorik egiterik. Errusia herrialde demokratikoa da. Egia da XIX mednean Kaukasoan sarraskiak gertatu zirela eta hor errusiak defizit bat du hauek onartzean. Baian hori bada irizpidea… ea nork egiten dien boikota Brasilgo Futbol Mundu txapelketari, 2016ko Rio Janeiroko Joko Olinpikoei, AEBko Mendebaldean gertatzen den edozerri…\nHemen gertatzen ari dena da Errusiaren konrtako propaganda joko bat, geopolitika tarte.\nIrala 2014-01-23 15:42\nSuso de Torok dio: “Katalanak indarrez zapaltzen duen Espainia hau ez da demokrazia”\nEdozeinek: ” zirkaziarrak, txetxeniarrak, dagestandarrrak, errusiarrak berak… bortxaz txikitzen Errusia ez da inondik inora demokratikoa”… Horri hau guztia erantsita: ustelkeria, kazetarien eta opositoreen triskantza, minoria sexualen eskubide urraketa, botere exekutiboaren eta judizialaren arteko banaketa eza eta abar eta abar eta abar.\nOxandabaratz 2014-01-23 18:28\nErrusia ez da autodeterminazioa onartzen ez duen Estatu bakarra, ez eta oposizioa jazartzen duena (portzierto, hain demokratak diren batzuek errusiak baino gehiago jazartzen dute), ez gutxiengo etnikoei gaur egun izatearren oldartzen zaiena (hori Frantziak edo Italiak egiten dute, adibidez), ez ustelkeria duen estatu bakarra (Errusian ere ustelak kartzelara doaz baldin eta adina botere ez badute), ez botereen arteko banaketa onartzen ez duen bakarra… baina bai kontran halako boikotak eta abar entzuten diutuen Estatu bakarra. Zergatik?\nFrankismoaren mamuak gainetik kentzeko tenorea da! Errusia demokrazia bat da “demokrazia” nahiago nahi baduzu, baina gaur egungo Estatu “demokratiko” denak dira kakotx artean “demokratikoak” (kakotx gabekko demokraziarik nik ez dut ezagutzen, Bolivia edo Venezuela agian)\nI. Larrea 2014-01-24 09:51\nArgi dago Errusian ez dagoela demokraziarik. Esaterako:\nSiberian dagoen Guantanamo kartzelan mundu osoan zehar bahitutako jendez beterik dago.\nBere agintaldian Putinek, berak sinatuta, genero eta adin guztietako 4.000 pertsona baina gehiago exekutatu du mundu osoan zehar dronen bidez.\nIrak, Afganistan eta Libia erasotuz eta inbadituz ehun-milaka hildako, elbarri eta umezurtz eragin du.\nMundu osoan zehar, bereziki Ameriketan, mota guztietako diktadura eta mugimendu atzerakoi bultzatu du: azkenak Honduras, Libia eta Sirian. Lehenago Txile, Argentina, Nikaragua, El Salvador eta abar luze batean.\nMundu osoko gobernuak, baita lagunak ere, eta erakundeak espiatzen ditu. Espioitza hori salatu duen Edward Snowden Estatu Batuetako enbaxada batean dago babestuta.\nErrusiako herritar beltzen portzentaia %12,1 da, baina kartzeletan dauden gizonen % 40 da. Bazterketa arrazistak dirau Errusian.\nErrusiako gobernuan bi alderdi politiko txandakatzen dira, biak eskumakoak eta oligarkien interesak defenditzen dituztenak. Ez dago ezkerreko alderdirik eta jazarpen poliziala etengabea da.\nGuzti hau kontutan hartuta nik ere boikota egingo diet Sochiko jokei: ez naiz eskiatzera joango. Horretaz gain ez dut berriro entsaladilla rusa jango eta apalategian dauzkadan matrioskak zaramara botako ditut.\nEta gure demokraziara etorrita:\nHemen Euskal Herria, Korsika, Katalunia edota Bretainiaren, adibidez, autodeterminazio eskubidea bermatuta dago.\nEz dute inoiz alderdi eta erakunde independentistak ilegalizatu eta beren kideak ehunka kartzelara sartu.\nEz dute inoiz komunikabideak itxi eta kazetariak bahitu haien kartzeletan.\nHemen ez dute inor torturatu ezta desagertu ere.\nHemen beti betetzen dituzte haien legeak eta Gobernu eta epaileen botere arteko independentzia erabatekoa da. Eta noski, ez dago ustelkeriarik.\nZe zorte ona daukagun memokrazia batean bizi garenok !!\nIrala 2014-01-24 12:35\nErrusiaren lotsaizunak aireratzeak ez du zertan besteren basakeriarik zuritu. Nik dakidala hainbeste boikot edo salaketa dabil Israel, Saudi Arabia, Katar, Iran eta abarren kontra, eta zer esanik ez AEB ahalguztidunen kontra. BAINA BERRIA SOCHIN EGITEN ARI DEN ZARRASTALKERIAZ ARI ZEN!\nI. Larrea 2014-01-24 13:46\nBai, noski, ados nago.\nKontua da Errusia eta apartheideko Hego Afrika maila berean jarri dituzula. Ziur ez duzula gauza bera egiten Estatu Batuekin edota Europar Batasunarekin, haien eskuetan odola mila aldiz gehiago izanda. Erregimena deitzen diozu Estatu Batuakekoari edota Espainia, Frantzia edo Ingalaterrakoari? Edo haien sarraskiak beste kontinentetan egitea demokratikoagoa da? Hemen dauden bazterketak eta errepresioak jatorragoak ote dira Hego Afrikarekin ez konparatzeko?\nErrusian “ustelkeria, kazetarien eta opositoreen triskantza, minoria sexualen eskubide urraketa, botere exekutiboaren eta judizialaren arteko banaketa eza …. eskubide zibilen murrizketa” eta abar aipatu dituzu Sochineko Jokoei (Apartheideko Hego Afrikarekin bezala) boikota eskatzeko. Ez dut inoiz hala arrazonamendurik entzun Mendebaleko Estatuetan Joko Olinpikoak egin direnean. Ah, gu demokrazian bizi gara eta !\nOso urrunera joaten zarete, Europar Batasuna eta Estatu Batuetako lehiakide diren Estatuetaraino, demokrazia eta boikota eske, hemengo botere eta komunikabideek gero eta ozenago markatzen ari diren bidetik, hain zuzen ere.\nIrala 2014-01-24 15:33\nBego. Errusiak eta AEBek bezainbesteko inperialismoa eta agintekeria darabilte. Ez dute merezi ez batak ez besteek gure aldetik ezelako onespenik. Eta behin demokratografoa abian jarrita, zein litzateke gure oniritzia mereziko lukeen estatua??\nI. Larrea 2014-01-24 16:41\nBa, begira ez nago ados honekin: “Errusiak eta AEBek bezainbesteko inperialismoa ….. darabilte”\nBatetik Europar Batasunaren inperialismoa ere aipatu dut. AEB ez dira bakarrik egon haien inbasio eta erasoetan.\nBestetik Kaukason Errusiak tsarren garaietatik zapalketa nazionala egiten duela uste dut baina AEB eta EBren inperialismoaren mailatik oso urrun dago. Ez da Errusia kontinente guztietan inbasio eta eraso militarrak gauzatu duena, base militarrak planeta osoan zehar zabalduta, milioika gizaki sarraskitzen, Estatu burujabeak suntsitzen eta haien aberastasuna lapurtzen; Irak, Afganistan, Libia, Mali, Afrika Erdiko Errepublika, Siria … Balantze kuantitatiboa eginez gero uste dut ezin dela esan Errusia eta AEB+EBren inperialismoa bezainbestekoa dela, ezta urrundik ere.\nDiozu: “Ez dute merezi ez batak ez besteek gure aldetik ezelako onespenik”.\nBueno, segun: Txetxenian eta Kaukason Errusiaren zapalketa kritikatzen dut, Sirian egin dutena txalotzen dut.\nGaldetzen duzu: “..demokratografoa abian jarrita, zein litzateke gure oniritzia mereziko lukeen estatua??” Uste dut nire oniritzia ez duela inork behar, baina askatasuna eta inperialismoari dagokionez nork inbaditzen duen eta nor defenditzen den da argitzen saiatzen naizen lehenengo kontua. Horren arabera kokatzen naiz. Agian ez dut gustukoa izango inbadituaren izaera, baina oso garbi daukat erasoa burutzen duten inperialisten aurka egongo naizela.


Ainhoa Arteta sopranoa Kursaal Eszenaren apirileko programazioan izango da. Pandemiaren eraginez bertan behera gelditu dira Royal Liverpool Philharmonic, Wilco eta Bryan Ferry-ren kontzertuak - Kursaal Donostia - San Sebastián Kursaal Donostia – San Sebastián\nAinhoa Arteta sopranoa Kursaal Eszenaren apirileko programazioan izango da. Pandemiaren eraginez bertan behera gelditu dira Royal Liverpool Philharmonic, Wilco eta Bryan Ferry-ren kontzertuak\nGaurkotasuna / 26 martxoa, 2021\nAinhoa Arteta sopranoa Kursaal Eszenaren denboraldian izango da apirilaren 22an, Kursaal Auditorioan eta Javier Carmena pianista lagun duela, eskainiko duen errezitaldi bikoitzarekin (17:00 eta 19:30). Hitzordu hauek denboraldiko musika klasikoko abonamenduan barneratzen dira, eta Royal Liverpool Philharmonic-ek apirilaren 24an eskaintzekoa zuen, baina pandemiaren eraginez bertan behera gelditu den, kontzertua ordekatzen dute. Errezitaldi hauetarako sarrerak eskuragarri daude www.kursaal.eus web orrian eta Kursaaleko leihatilan.\nCoronavirusaren eragina nabaria izango da ekainerako iragarrita zegoen programazioan ere. Izan ere Wilco talde esatubatuarrak (ekainak 15) eta Bryan Ferry bakarlari britaniarrak (ekainak 22) eskaintzekoak zituzten kontzertuak bertan behera gelditu dira. Kontzertu hauetarako sarrerak internet bidez erosi zituzten lagunei automatikoki itzuliko zaie sarreren zenbatekoa. Sarrerak leihatilan erosi zituztenek, aldiz, 943 00 31 70 zenbakira deitu beharko dute diru-itzultzea eskatzeko.


Hemen zaude > biografiak > gontzal mendibil\ngontzal mendibil > biografia\nGiro horretan, beren lehen diskoa argitaratu zuten 1976an, Zaurietatik dario (IZ) izenekoa. «Kapitalismoak dakarren / katai ta zapalketa / izan dadila guretzat / indar askatzailea» eta halako letrak zituen lehen disko hark. "Kapitalismoak" abestia Jesus Mari Markiegik idatzia bazen ere, kantu gehienak Bittor Kapanagarenak ziren. Mendibilekin eta Xeberrirekin batera, Carlos Montero gitarristak, Asier Loroño pianistak, Jose Oliver flauta jotzaileak eta E. Duarte perkusionistak parte hartu zuten Madrilgo Regson estudioan grabatu zuten disko hartan. Urte eta erdiz Xeberrirekin aritu zen Mendibil, eta 200 kontzertutik gora eskaini zituzten, «Francoren heriotzaren esperoa arinago eginez»; baina 1976. urtea aldera, bakoitzak bere bideari ekin zion.\nBakarkako lehen diskoa 1978an argitaratu zuen Gontzal Mendibilek: Argitze garaian egunsentiari agur (IZ). Jon Lopategi, Bittor Kapanaga, Telesforo Monzon eta Bertolt Brechten hitzez gain, berak idatziriko lau bat abesti kantatzen zituen bakarkako diskoan Mendibilek. Musikari taldea ere lehen diskotik oso bestelakoa zen: Karlos Laporta Segarra, Begoña Agirre, Aingeru Bergizes eta Karmelo Sarrionandia izan zituen lagun.\n1983an argitaratu zuen bakarkako bigarren diskoa: Hasperen itun izenekoa (Elkar). Berriro, berak idatzitako abestiez gain, Jesus Etxezarraga eta Bittor Kapanagarenak daude, baina, batez ere, Mikel Zarate poetaren hitzak musikatu zituen disko horretan; musika Mendibilek berak jarri zuen ia denetan. Eta interpreteak ere aldatu egiten dira, hurrengoetan lagun izango dituen zenbait musikarik parte hartu baitzuten diskoan: Karla Ardanza, Fran Rubio, Eduardo Basterra eta Pako Diaz (Akelarre), besteak beste.\n"Merezi ote" kanta arrakastatsua zekarren Egunen batean diskoa (IZ) 1988an etorri zen, eta, handik bi urtera, Zu zeu (IZ) argitaratu zuen. Joseba Sarrionandia, JosAnton Artze, Xabier Amuriza eta Bitoriano Gandiagaren hitzak abestu zituen, baina baita Cesare Pavese eta Fernando Pessoarenak ere.\nAzken disko horiek berak sorturiko Keinu zigiluarekin argitaratu zituen, eta baita 2001ean argitaraturiko Memorian diskoa ere. Iparragirreren omenezko diskoaren antzera, Memorian «dokumentu historikoa» dela esan izan du Mendibilek. Atzera begiratu, eta bere ibilbideko hainbat kantu berreskuratu zituen kantariak: "Merezi ote", "Santutxuko aldapan", "Bagare", "Ama lurra" eta "Laster", esate baterako. Baina disko horren berezitasun handi bat musikan dago; izan ere, disko sinfonikoa da. Bratislavako Orkestra Sinfonikoak -Juan Jose Oconek zuzendurik- eta Donostiako Orfeoiak -Jose Antonio Sainz Alfarok gidaturik- interpretatu zituzten Mendibilen abestiak, beste hainbat kolaboratzailerekin batera: Marife Nogales (ahotsa), Gerard Luc (akordeoia), Alberto Rodriguez (gitarra akustikoa), Iker Goenaga (trikitixa), Oreka TX (txalaparta), Iñigo Egia (perkusioa) eta Blas Fernandez (tinbalak).\n2004ko martxoaren 11n Madrilen izandako atentatuetan hildakoen oroimenez, Memorian diskotik zenbait kantu aukeratu eta gaztelaniaz grabatu zituen, Lágrimas al viento diskoan (Keinu) argitaratzeko. Urte berean, kantautore izaera berreskuratzeko asmoarekin, Zuri so (Keinu, 2004) kaleratu zuen, tartean hainbat poeta garaikideren letrak musikatuz, Jose Luis Padron, Igor Estankona eta Kirmen Uriberenak, esate baterako. Eta hurrengo urtean Zuri so: zuzenean diskoa etorri zen (Keinu).\n2005ean atzera begira jarri zen, 30 urteko ibilbideari errepasoa emateko: 30 urte (Keinu). Bere ibilbidea bilduko zuen disko hura hiru ataletan bereizi zuen. "Oroitzapenezkoak" izenekoan, "Kapitalismoak", "Laster-laster", "Bagare", "Agur Euskalerriari", "Memorian", "Merezi ote" eta "Herria maitatzeko" kantuak bildu zituen; maitasunezko kantuen atalean, "Hator hator", "Zu zeu ta ni", "Sari bage", "Ene maitea", "Amorez eria" eta "Nigan zaitudanean" kantuak daude; hirugarren atalak ere "Oroitzapenezkoak" izena du, eta "Ez zara aske", "Santutxuko aldapan", "Oi Eguberri", "Muxuz muxu" eta "Abandoko geltokian" kantuak jasotzen ditu, besteak beste.\nGontzal Mendibilek Aita Arruperi eskaini zion hurrengo lana: Arrupe, nire isiltasun hau-Arrupe, mi silencio (Keinu, 2007). Euskaraz, gaztelaniaz, japonieraz eta ingelesez abestua, Louis Armstrongen "What a wonderful world" abestia eta Haendel, Verdi eta Bachen konposizioak dakartza. 90 aktorek parte hartu zuten Bilboko Euskalduna jauregian taularatutako ikuskizunean. Bi diskok eta DVD batek jasotzen dute haren testigantza.\nMendibilen azken diskoa Neure txiki polita da (Elkar, 2011), haurtzaroan Arratian eta inguruan entzundako "kantu eta kontuen" bilduma.\ngontzal mendibil > hemeroteka\n> "Iparragirreren mezua gaurkotu nahi izan dugu". Argia. (Elkarrizketak) (1992-11-29)\n>>Argitze garaian egunsentiari agur\nIZ, 1978 (LP)\nKeinu, 1992 (LP)\nKeinu, 1993 (CD)\nKeinu, 1995 (DVD)\nKeinu, 2001 (CD)\n>>Lágrimas al viento\nKeinu, 2004 (CD-DVD)\nKeinu, 2004 (CD)\n>>Zuri so: zuzenean\nKeinu, 2005 (DVD)\nKeinu, 2005 (CD)\n>>Arrupe, nire isiltasun hau-Arrupe, mi silencio\nKeinu, 2007 (CD-DVD)\n>>Neure txiki polita\n- Irautzailea (Hitzak: Telesforo Monzon-Musika: L.F. Barandiaran); Bai euskarari (Euskaltzaindia, 1978)\n- Urrunerantz zoaz (Pakitori); Euskadi Internazionalista (Txalaparta, 1987)\n- Bilbo euskaldun dezagun (Hitzak eta musika: Gontzal Mendibil); Bilbo euskaldun dezagun (Hilargi Records, 1991)\n- Gandiagak Bitorianori; Elorri loratua. Bitoriano Gandiaga (Keinu, 2003)


Hasiera › Hedapena\t› Albisteak\t› On Bosco Saria\nOn Bosco Saria\nAurreko urteko parte-hartzaileak\nAurten ere gure ikasleek Zaragozan izango dira "Premio Nacional Don Bosco" lehiaketan parte hartzen.\nBadira urteak “Premio Nacional Don Bosco" lehiaketan parte hartzen dugula. Sari honen helburua, ikasle, irakasle eta zentruen ekimena, talde lana eta ekiteko izaera aitortzea da. Guzti hau, berrikuntza eta ikerketa proiektuak martxan jarriz egiten dugu.\nAurtengo 34.go edizioan iazko emaitza onak errepikatu ditugu. Dakizuen bezela aurreko ikasturtean Domotikako ikasleek ikasenpresan sortu zuten “Domotic House" proiektua finalera iritsi zen. Hori dela eta, taldea Zaragozara joan zen proiektua epaimahaiari aurkeztera.\nIkasturte honetan ere Ikasenpresan sustatzen diren berrikuntza proiektuak aurkeztu ditugu, bai robotikakoak eta baita domotikakoak ere. Ikasleak ikertzen eta sortzen dituzten ekimenak, industria 4.0. rekin lerrokatuta daude. Besteak beste, biki digitala, PLC programa eta plaka fotobotailkoaren inguruko proiektuak martxan jartzen ari dira.\nEsaterako, Robotikako ikasle talde bat makina industrialen biki digitalak sortzen ari da denbora eta errekurtsoak optimizatzeko; beste talde bat berriz, biltegiak automatizatzen industria prozesuan erosotasuna, azkartasuna eta segurtasuna sustatzeko. Azkenik, Domotikako ikasleak kontsumo pribaturako energia fotoboltaikoa bultzatzen duen proiektu interesgarri bat sortzen ari da.\nEguberritako oporretara joan aurretik, berri oso ona jaso genuen. Edizio honetan, ekoizten ari garen bi proiektu iritsi dira finalera; Guretech (negutegi adimentsua) eta Lightsound predator (abeltzantza segurua). Ikasleak burubelarri dabiltza berrikuntza eta ikerketa proiektu hauek landuz. Hori dela eta, espero dugu finalean emaitza positiboak izatea eta 34. edizio honetan, pandemia egoerak ahalbideratzen badigu behintzat, Zaragozara bidaia egitea.


BEROA | Bizipoza\nHainbat arrazoi tarteko, badira euren berezko gurasoekin edo familia biologikoarekin bizitzeko aukerarik ez duten haur eta gaztetxoak. Kasu horietan, denbora jakin baterako familia bilatzen zaie egoera horretan dauden adingabeei: harrera familiak. Familia eredu estrukturatua eta normalizatua eskaintzen diete gaztetxoei harrera familia horiek, eta baita egonkortasun fisikoa eta emozionala, babesa eta maitasuna ere.\nEgoera hori jasaten duten adingabeei babesa eman eta behin-behineko gurasoak edo familiak bilatzeko ardura duen elkartea da Beroa, Gipuzkoako Harrera Familien Elkartea. Harrera familiei zein harreran hartu diren adingabeei prozesu horretan laguntzea da elkartearen egiteko nagusia. Horretarako, harrerako edozein unetan informazioa, orientazioa eta aholkularitza eskaintzen ditu Beroa-k. Elkarbizitza jardunaldiak eta Gipuzkoako Harrera Familien topaketak ere antolatzen ditu, informazioa eta prestakuntza emate aldera. Aisialdiko jarduerak eta udako udalekuak antolatzeaz ere arduratzen da.\nAdingabeen eta guraso biologikoen harremana bisita erregimenaren bidez gauzatzen da. Bisita horiek zaintzeko gune bat ere badu Harrera Familien Elkarteak: Etxegorria. Hura kudeatzea ere elkartearen zereginen barruan sartzen da.


80ko hamarkadan, bideo-jokoak jolas-makinetan jokatzen ziren. Orain, garai hartako joko ia guztiak emuladoreren bidez joka daitezke, hau da, aspaldiko makina haien ezaugarriak erreproduzitzen dituzten programa txiki batzuen bidez. Emuladorerik ezagunena MAME da (Multiple Machine Arcade Emulator).\nHIRIKILABS Tabakalerak EK23rako antolatu duen tailer honetan, 5 DIY jolas-makina eraikiko dira, hardware librean (Raspberry Pi) oinarritutako 35 $-eko ordenagailu txiki bat erabiliz. Ordenagailu horretan, MAME instalatuko da, zeinak emulatzen baititu bideo-jokoen hasiera hartako 8 biteko joko klasikoak. Tailer teoriko-praktiko honetan, jolas-makinaren egurrezko karkasa egingo dugu, laser bidez moztuta; joystick-ak eta pultsadoreak konektatzen ikasiko dugu; eta Raspberry Pi-ren munduan sartzen hasiko gara: MAME emuladorea instalatu eta konfiguratuko dugu, eta jokoak kargatuko.\nBukatu ondoren, 10.000 joko klasiko inguru kargatu dakizkioke. Beraz, entretenimendugune ezin hobea bihurtzen da, joko klasikoez gozatzeko.\nHirikiMAME makina etxera eraman nahi baduzu, 150 € balio du. Kitaren osagaiak:\nJoysticka eta botoi klasikoak (Ultimarc.com)\n800x480ko TFT-LCD 7” pantaila\nWifi-hargailua (USB nanoa)\nElikadura-iturri duala 12V-5V\nBehar diren kableak (USB, RCA, elikadura, eta abar.)\nLaser bidez moztutako egurrezko karkasa\nOstirala- 16:00etatik 18:30etara\nLarunbata- 16:00etatik 18:30etara\nOsagaien eta beste DIY proiektu batzuen aurkezpena (15 min)\nEgurrezko kita muntatzea (30 min)\nJoysticken eta botoien arteko konexioak (1h)\nPantaila muntatzea eta elikadura elektrikoa (30 min)\nProba orokorra (30 min)\nRaspberry Piren hastapenak (15 min)\nMAMEren sistema eragilea kargatzea eta instalatzea (1h)\nHASI menuen konfigurazioa (30 min)\nJokoak kargatzea (30 min)\nDomotika erraza Thingspeak-ekin\nArduino tailerra - LCD & Bluetooth\nTailerra: BQ-ren 3D-ko Ciclop eskanerra\nKode irekiari eta BQren 3Dko Ciclop eskanerrari buruzko hitzaldia


Kulturaren Euskal Behatokiaren Jarduera Planak\n2021ko Jarduera Plana\nKulturaren Euskal Behatokia euskal kulturaren errealitateari buruzko informazio- eta ikerketa-zentroa da. Behatokiaren egitekoa zera da, informazio baliagarria lortzea eta ezagutza sortzea, EAEko kultura-sektoreei eta kultura-arloko politikak garatzeko arduradunei orientabidea emateko.\nMisio hori bi lan-ildoren bidez gauzatzen da: arlo estatistikoa eta ikerketa kualitatiboak. Estatistikaren arloan bi erronka izan dira: alde batetik, informazio erabilgarria eta kalitatezkoa sortzea, estatistikak sustatzen dituen ohiko hainbat eragiketa-sail finkatuz eta zabalduz; eta bestetik, emaitzak komunikatzea, emaitza horien interpretazioa erraztuko duten hedapenproduktuen bidez. Bestalde, euskal kultura-sektorea egituratzeko helburua duten azterlan kualitatiboek hainbat gai landu dituzte, besteak beste, kultura-politikak, nazioarteko agenda eta kultura-arloko ikerketa-joerak, eta horrez gain, sektoreen eskaerak biltzeko leiho bat irekita utzi dute beti. Horixe izan da Behatokiaren ibilbidea, eta etorkizunean ere, informazioa eta ezagutza sortzeko eta baliozkotzeko lanari eutsiko dio, hori baita Behatokiaren izateko arrazoia.\nBaina 2020ko martxoan Covid-19a bat-batean agertu izanak eta horrek kulturaren sektorean izan duen eraginak beste erronka handi bat ekarri dio ikerkuntzan diharduen edozein erakunderi. Egoera ezezagun honen aurrean, ezinbestekoa izan da datu eta tresna bizkorrak izatea, benetako eraginaren berri eman ahal izateko. Behatokiaren erreakzioa azkarra izan zen eta krisiaren Behatokia jarri zuen martxan. Horri esker, hainbat errealitate ari dira azaleratzen, zeinak, existitzen zirela jakin arren, ez baitzuten presentziarik izaten estatistiketan. Horrek aukera eman du Behatokiaren ohiko eragiketak egokitzeko, eragiketa horien irismena handituz edo datozen urteetan pandemiaren eraginari eta bilakaerari buruzko datuak biltzeko galdera berriak sartuz. Estatistika-eragiketa horiek pandemiaren aurreko egoerari buruz ematen duten informazioari esker, konparaziozko erreferentzia-puntuak izan daitezke, eta horren bidez, pandemiak sektorean izan duen eragina neurtu. Horrez gain, pandemiak izan duen eraginaren bilakaera islatzen duten adierazle berriak gehitzen badira, estatistikaeragiketa horien balioa indartuko da, Euskadiko errealitate kulturalaren jarraipena egiteko ezinbesteko tresna gisa. Alde horretatik, Arte eta Kulturaindustria, Sormen-industria eta Gastu publikoari buruzko estatistikek, zein luzetarako panelek ere, adierazle berriak sartu ahal izango dituzte —beren funtsa galdu gabe—, espektro zabaleko esparru komun antolatu batean, krisiaren jarraipena egin eta berreskurapena lortze aldera.\nBestalde, 2021ean, azterlan kualitatiboen lerroak tokia egin beharko die, baita ere, beste hainbat ikerketari, sektorearen jarduera suspertzen laguntzeko behar diren politikak bideratuko badituzte. Horrela, sektoreko eskaerak bideratzeko ireki den bidea ezinbesteko informazio-iturria izango da azterlan berriak egiteko. Horrez gain, kontuan izan behar da errealitate berri honen bidez bi kontu bizkortu direla, alegia: eraldaketa digitala eta bere erronkak, eta jasangarritasuna. Gai horiek politika orokorren lehentasunen artean kokatu dira, eta berariazko irakurketa egin behar zaie kulturaren ikuspegitik. Azkenik, generoaren bidezko zeharkako ikuspegia indartu behar da, garrantzitsua baita.\n2021 trantsizio- eta itxaropen-urtea da. Urte gogorra izango da, egoera metatu egin baita, eta pandemiaren eraginak luzatu baitira. Hala ere, urte honetan, hobekuntzarako itxaropena hauteman daiteke, pandemia munduan uzten ari den eta datozen urteetan iraungo duen haustura sozial, kultural eta ekonomikoaren ondoren.\n2021eko jarduera plana [pdf, 580 kB]\n2020ko Jarduera Plana\nKulturaren Euskal Behatokiak urte berezi honetako jarduera plana aurkeztu du.\nHasierako aurrekontuetan oinarrituta, 2020rako aurreikuspen bat egin zen; hala ere, aurreikuspen hori erabat baldintzatuta geratu da COVID-19aren ondoriozko gertaerengatik. EAEko kultura arloaren egoera ezagutzeko eta ulertzeko tresna izaki, Behatokia bat-batean etorritako egoerara egokitu da, ezinbestean. Hortaz, alde batetik, neurketak eta proposamenak egiteko tresna espezifikoak ezarri ditu, eta bestetik, gainerako azterlanak egungo egoeraren arabera aztertuko ditu\nOhiko azterlan bai kuantitatiboez bai kualitatiboez gain, COVID-19a bat-batean iritsi izanaren ondorioz, martxan jarri da Krisialdiaren Behatokia, alegia, pandemiak kultura-sektoreetan izan duen inpaktuaren jarraipena eta azterketa egiteko tresna. Etengabeko aholkularitza emateaz gain, behar diren beste azterlan egingo dira, pandemiaren eta horren inguruabarren eboluzioaren arabera.\nHorregatik guztiagatik, aurtengo programa hiru mailatan egituratuko da: azterlan kuantitatiboak, azterlan kualitatiboak eta Krisialdiaren Behatokia.\n2020ko jarduera plana [pdf, 671 kB]\n2019ko Jarduera Plana\nKulturaren Euskal Behatokiaren zeregina euskal testuinguru kulturala ezagutzea, ulertzea eta azaltzea da. Horrek etengabe lan egin beharra eskatzen du: informazioa sortzea, analisiak egitea, interpretatzea eta hausnartzea, politika kulturaletan eragiten duten gaien inguruan. 2019ko lan-programa aurkezten da. Programa egiteko, Behatokiak berak egindako hasierako proposamena kontrastatu da Jarraipen Batzordean.\nEstatistikaren arloan izan diren berritasun nagusiak Euskal Herriko Kultura Ohituren eta Praktiken 2018ko Inkestatik eta Arteei, Kultura Industriei eta Sormen Industriei buruzko 2017ko Estatistikatik datoz. Eragiketa bien emaitzak zabalduko dira.\nAzterlan kualitatiboen ikuspegitik, kulturari eragiten dioten eztabaidetan agertzen diren gaiak sartzen dira. Adibidez, EAEko irakaskuntza artistikoen egoeraren eta eskubide kulturalen inguruan ikertuko da. Gainera, programa irekita dago Behatokira iristen diren proposamen sektorialetara.\nUrte honetan nabarmentzekoa da, halaber, egindako komunikazio-plana, euskal sektore kulturalean sortzen den ezagutza hobeto transferitzeko.\nNahi genuke aurrerantzean ere ezagutza zabaltzea, ingurune kultural heldu bat sendotzen laguntzeko.\n2019ko jarduera plana [pdf, 500 kB]\n2018ko Jarduera Plana\nKulturaren Euskal Behatokia euskal kultura-sektoreari buruzko azterketak eta prospekzioak egiteko tresna-hornitzaile nagusia da. Informazioa sortzeko, datuak aztertzeko, interpretatzeko eta kultura-politiketan eragina duten gaien inguruan gogoeta egiteko lan jarraitua eskatzen du horrek.\nUrtez urte egiten den ohiko lanari gehitzen zaizkion berri garrantzitsuak dakartza 2018ko programak. Arlo estatistikoan nabarmentzekoak dira Euskal Herriko kultura-ohitura eta -praktikei buruzko inkesta, eta Kultura eta Sorkuntza Industrien sektoretara irekitzeko asmoa. Erronkak dira biak ere, beren handitasun eta konplexutasunagatik zentzu metodologikoan, eta abiarazteko beharrezko diren kontraste- eta adostasun-prozesuengatik.\nAzterlan kualitatiboen ikuspegitik begiratuta, kultura eraginpean hartzen duten eztabaidetako gaiak hartzen ditu barnean. Horrela, hiru ikuspegiren inguruan eratzen da programa: kulturan eragina duten joera globalen gaineko begirada bat; sektoreko berezko gaiak; eta kulturaren errealitatea EAEn. Gainera, Behatokira iristen diren proposamen sektorialetara irekita dago programa.\n2018ko lan-programa aurkeztuko dugu. Programa lantzeko, 2017ko azaroan egindako Jarraipen Batzordean kontrastatua izan da Behatokiak berak landutako hasierako proposamena.\n2018ko jarduera plana [pdf, 1 MB]\n2017ko Jarduera Plana\nBehatokiak 2017. urtean gauzatuko dituen azterlan kuantitatibo zein kualitatiboak aurkezten ditu Jarduera plan honek. Urtean zehar egingo diren eta herritarrek webgunean eskura izango dituzten ikerketen edukiaren laburpena da.\nEstatistikaren ikuspegitik, bi helburu planteatu ditu Behatokiak: ahalik eta kalitate handieneko informazioa eskaintzea eta emaitzak interpretatzen laguntzea. Hasieratik bertatik gardentasuna izan da Behatokiaren lanaren ezaugarri. Denboran zehar osatutako jakintzak aukera ematen du emaitza-txostenez gain, berauek hedatzeko dokumentu sintetikoak sortzeko, adierazleetan oinarrituta. Horrela, azterketari eskainitako barne-lana hainbat modutan iritsarazten zaie herritarrei.\nAzterlan kualitatiboek gogoetan jartzen dute arreta. Funtsezko elementua da gogoeta, eta hainbat kontu eskatzen du: burua jasotzea, teorizatzea, orientabideak proposatzea, Ikerketa sakonik ez duten gaiak lantzea… Horren ondorioz, kultura politikarekin, etikarekin, ekonomiarekin, soziologiarekin eta abarrekin hizketan jartzen duten gaiei heltzen zaie. Estatistikak behar duen azterketa xehearen osagarri dira.\nBehatokiari planteatzen zaion erronka oreka lortzea da, bai azterlanei dagokienez, bai baliatu behar duen testuinguruari dagokionez, eta irekieraren, distantziaren eta konpromisoaren arteko oreka izan, dela edukien, metodologien, sektoreen nahiz, oro har, kulturaren ekosistema osatzen duten agente guztien ingurukoa.\n2017ko jarduera plana [pdf, 130 kB]\n2016ko Jarduera Plana\n2016rako programa, berrikuntza aipagarriak dakartzana, aurkeztu du Kulturaren Euskal Behatokiak. Serie estatistikoei jarraitutasuna emateko ezinbestean egin behar den lan erregularra egiteaz gain, kanporako irekiera sendotu nahi du Behatokiak, hartara kultura alorreko informazioa eta jakintza sortzen duten erakundeen artean duen aintzatespena finkatzeko. Horixe du datorren urteko jarduera-programak bereizgarri nagusia.\nHiru ikerketa-lerrok elikatzen dute azterlanen eta ikerketen katalogoa: Behatokiaren beraren estatistikek, alde batetik (lan kuantitatibo gehienak baldintzatzen baitituzte eta dagoeneko sendotua den lan erregularrari eusten baitiote), azterlan kualitatiboek, bestetik, eta, azkenik, komunikazio- eta gogoeta-elementuek (proposatzen diren azterlanetatik abiatuta eskain litezkeen produktu berrien ingurukoek zein Behatokiak egiten duen lana alderatzeko eta hari buruzko gogoeta egiteko espazioen ingurukoek).\n2016. urterako asmoa erreferentzialtasun handiagoa lortzea da. Horretarako, lankidetza berrietara, gogoeta-esparru berrietara eta aztertzeko gai berrietara ireki beharra dago. Ildo horretan, Behatokiaren eredu eta estatistika-esparruaren inguruan egindako barne-gogoetaren eta hainbat bidetatik jasotako eskarien ondorioz, lan-programa bat landu da, gaiei dagokienez askotarikoa eta sektorearekiko eta beste agente batzuekiko konplizitateen bilaketari dagokionez suspergarria. Ondoren, programa horren eduki nagusiak aurkeztuko ditugu.\n2016ko jarduera plana [pdf, 120 kB]\n2014 eta 2015eko Jarduera Plana\nBehatokiak ibilbide luzeko baliabideak dira, denbora iragan ahala aztertutako errealitateari buruzko jakintza metatzen dutenak. Horrela, Kulturaren Euskal Behatokiaren funtsezko balioetako bat 2006az geroztik egindako lana da, euskal kulturaren errealitateari buruzko hausnarketa eta edukiak bilduz, sistematizatuz eta sortuz. Ibilbide horretan, hasierako urratsak proiektuaren inguruan hausnartzea eta gero proiektua diseinatzea eta aurkeztea izan ziren, eta hortik, bigarren fasera igaro zen, Behatokiaren zutabe estatistikoa finkatzeko fasera, hain zuzen ere; azkenik, izaera estrategikoko azterlanetara dibertsifikatzeko beste fase batera pasa zen. Egindako lanari esker, KEBk eduki ugari eta askotarikoa eskain dezake.\nAzken urteotan, informazio-sistema bat finkatu da, eta sistema hori are gehiago haziko da, informazioaren dimentsioari dagokionez nahiz azterketak behatutako errealitateen ñabarduretara eta berezitasunetara hurbiltzeko gaitasunari gagozkiola. Gainera, ikerketa kualitatiboen ildoaren bitartez, kultura-politikei buruzko egungo eztabaidetako gai erabakigarriei heldu zaie. Egia esan, esperientzia bera baliotzat har dezakegu, errealitatea ezagutzeko balio digulako, baina horrez gainera, etorkizuneko erronka berriei aurre egiteko ere baliagarria delako, lanaren antolamenduari eta helburuei dagokienez.\nGaur egun, KEBk bi norabidetan kokatzen du bere arreta: batetik, estatistika-lan erregularraren eta ikerketa kualitatiboen kudeaketarekin jarraitzea, Behatokiaren informazio- eta jakintza-sistemaren ardatzak baitira; eta bestetik, behatokiak eskariei erantzuteko duen gaitasuna nahiz irekitzeko eta harremanak ezartzeko ahalmena indartzen ari diren lankidetza-tresna eta lankidetza-esparru berriak diseinatzea eta abiaraztea.\nHorrela, behatokiak erronka horiek ezartzen dizkio bere buruari, errealitatea aldatzeko lehen urratsa errealitatea sakontasunez ezagutzea dela irizten baitio. Ondoren, 2014-2015eko lanaren alderdirik nabarmengarrienak deskribatuko ditugu.\n2014-15eko jarduera plana [pdf, 330 kB]\n2013ko Jarduera Plana\nKulturaren Euskal Behatokiak (OVC-KEB) sortu zeneko zazpigarren urteari ekin dio 2013an, eta, tarte horretan, proiektuari buruz hausnartu, hura diseinatu eta aurkezteko hastapeneko urratsetatik bigarren fase batera igaro da, non bere oinarri estatistikoa finkatu duen eta, ondoren, bere jarduna dibertsifikatu duen azterlan estrategikoak landuz. Urte hauetako lanari esker, KEBek eduki ugaria eta askotarikoa du sektoreari eskaintzeko.\nAurten, azterlan kualitatiboen katalogoa zabalduko du, gaurkotasuneko gaiekin batera –kulturari ezarritako BEZa, diseinuaren sektorea EAEn edota nazioartekotzea– sektore indartsu eta trinkoago bati eustea ahalbidetuko duen auzi estrukturalagoak landuz.\nEsparru estatistikoan, Arteei eta Kultura Industriei nahiz Finantzaketari eta Gastu Publikoari buruzko urte birik behingo estatistika-eragiketen erritmoarekin jarraitzeaz gain (biek ere hirugarren edizioa dute), helburu gisa ezarri da EAEko kulturaren sektorearen unean uneko egoerari buruzko informazioa eskainiko duten gailuak gehitzea. Horrenbestez, oinarrizko estatistikaren erritmo geldoa eta garai hauetan beharrezkoa den erantzuteko arintasuna eta azkartasuna uztartu nahi dira.\nKomunikazio-politikari dagokionez, KEBek ohiko bideak mantentzen ditu: webgunea bere lanaren edukiontzi nagusi gisa, bildumetako argitalpenak eta Kulturkaria hilabetekaria.\n2013an, begiraden, ikuspegien, analisirako gaien eta planteamendu metodologikoen uztardurak azterlan berrien saldo bat ekarriko du emaitza gisa, eta KEBek espero du gure herriarentzat –egungo egoera gorabehera– funtsezkoa den sektore batentzat elikagai aberatsa izan daitezen.\n2013ko jarduera plana [pdf, 1,7 MB]\n2012ko Jarduera Plana\nBehatoki baten eginkizuna informazioa eta jakintza sortzean oinarritzen dela kontuan izanik, azpimarratu behar da elementu horiek, definizioz, aldaketako eta garapeneko faktoreak direla. 2012. urtean, Kulturaren Euskal Behatokiak bere informazio-oinarria zabaltzeko asmoa du euskal kulturaren errealitatea ikuspegi desberdinetatik ulertzen laguntzeko: arteak eta kultura-industriek bizi duten ikuspegitik eta gastu publikoak kulturan duen garrantziaren ikuspegitik. Horrela, bizi ditugun fenomenoak sakonean ulertzeko bilakaera-datuak izango ditugu.\n2012ko jarduera plana [pdf, 330 kB]\n2010eko Jarduera Plana\nBehatokiaren eginkizuna ez dago kulturaren hainbat alderdiri buruzko informazioa biltzera mugatuta, horretaz gain, informazio erabilgarria lortzeko eta aztertzeko gaitasuna ere izan behar baitu, kultura-sektoreei eta kulturaren esparruko estrategia politikoak zehazteko ardura dutenei orientabideak emateko.\n2010eko jarduera plana [pdf, 70 kB]\n2009ko Jarduera Plana\n2009an, KEBren ibilbidean etapa berri bat hasi da. KEB proiektua 2006an gauzatu zen kulturaren eta haren sektoreen informazio-sistema erregularra eta egituratua edukitzeko beharrari erantzuteko.Behatokiak diseinatutako eta kultura-eragileekin egiaztatutako estatistika-esparruaren ikuspegi globala eta sistemikoa hartzen du erreferentziatzat etapa horrek.\n2009ko jarduera plana [pdf, 85 kB]\n2008ko Jarduera Plana\nOrain gutxi arte, Kulturaren Euskal Behatokia aipatzean, sortua izateak berak zuen garrantzia azpimarratzen zen; abian jarri izatea bera lorpentzat hartzen zen. Sortu zenetik igaro den urte eta erdi honetan, sortzean eman zitzaizkion funtzioak betetzeko oinarri kontzeptualak eta operatiboak finkatzea izan da Behatokiaren lan nagusia: euskal kulturaren informaziosistema eratzea, harremanetan eta lankidetzan oinarritutako planteamendu batetik abiatuta\n2008ko jarduera plana [pdf, 120 kB]\n2007ko Jarduera Plana\nKulturaren Euskal Behatokia martxan jartzea asmo handiko proiektua da, eta kultura-errealitatea aztertzeko etapa berriari eman dio bide. Lehen hilabeteetan, haren funtzionamenduaren oinarriak finkatu dira. Orain, berriz, Behatokia sendotu eta etorkizunera bideratu behar da, betiere kontuan izanik zertarako sortu zen.\n2007ko jarduera plana [pdf, 3 MB]


Abiadura bizian — dantzan.eus\nHemen zaude: Hasiera › Hemeroteka › Abiadura bizian\nAbiadura bizia hartu du Miarritzeko dantza jaialdiak, eta lehen asteburuan izandako emanaldien artean nabarmenetako bi komentatuko ditugu. Larunbat arratsaldean energiaz beteriko ikuskizun bat eskaini zigun Bretainiako Tango Sumo konpainiak Kasino aurreko zabalgunean, zoroetxe bateko bost ohe zahar bertikalki jarrita zeudela bost dantzarien atzean. Matalazak eta zoroen arropa oihal berarekin eginak ziren, eta gaixoek eslaviar itxurako hizkuntza asmatu batean hitz egiten zuten, ekialdeko gerra ahantzien kalteak subliminalki gogoratuz.\nTartean, eta beren itzelezko prestakuntza fisikoa lagun, arrisku handiko ariketa akrobatikoetan murgildu ziren dantzariak, beren irudimenezko lengoaian elkarrekin komunikatzen, oheak norabide guztietan mugituz eta zirku-jauzietarako baliatuz, giltza mekanikoekin eta oheetako barroteekin musika eginez eta, beste ezeren gainetik, itzelezko umorearekin aztertuz giza zoramenaren sakoneko zioak.\nIgandeko ilunabarrean, berriz, Miarritzeko balletak gertakizun artistiko ukaezina eman zuen Paueko orkestra sinfonikoarekin, Lucifer piezaren erabateko estreinaldian. Guillaume Connessonek sortu du estilo garaikideko musika sinfonikoa eta harekin batera doan libretoa, naturaz gaindiko izakiek mortalokin izandako harremanetatik jasan dezaketen zigorraren mitoa eraldatuz. Thierry Malandain, aldiz, garai bateko ballet programatikoen ildotik ibili da, dantzariekin eginez hain gustukoak dituen banaketa geometrikoak eta eskertzeko moduko berrikuntzak tartekatuz jantzien diseinuan eta mugimenduaren planteamenduan. Arlo horretan aipatzekoak dira deabruen irudikerien antzeko giza desegituratzeak eta orkestrak gidaturiko frenesi nahiz poesiazko pasarteak.\nBigarren saioan L'amour sorcier etorri zen, eta Manuel de Fallak berak egindako moldaketan bezala, mezzo-soprano batek abestu zituen hiru kanta, cantaora baten rolean. Malandainek ondo jaso du ijito giroko oda pasionatua, narratibotasun hutsetik ihesi eta partituraren lirismoa era sinbolikoan irudikatuz, baina bikote protagonistaren itxurazko biluztasunak kontraesan estetiko nabarmena sortu zuen planteamendu orokorraren fineziarekin, batez ere kontuan izanda Lucifer-en ere erabilia zuela errekurtso bera.\nAzken zatian, hainbatetan ikusitako Bolero eskaini zen. Ravelen musikan oinarrituriko pieza arrakasta segurukoa da, etengabe gorantz doan kemena dela medio, baina dantzarien taldean afinazio arazoak izan ziren eta horrek baimena eman zigun hari tresnen erabilera bereziaz eta haize instrumentuen txandakatzeaz plazer handiz gozatzeko.


SOFTWARE LIBREARI ETA TEKNOLOGIA IREKIEI DAGOKIENEZ, BIZKAIA ERREFERENTZIA DA EUROPAN - Área de prensa - Bizkaia.eus\nSOFTWARE LIBREARI ETA TEKNOLOGIA IREKIEI DAGOKIENEZ, BIZKAIA ERREFERENTZIA DA EUROPAN\n2016(e)ko azaroaren 14(a) 13:14\nBilboko Euskalduna Jauregiak LibreCon 2016 Software Libre eta Teknologia Irekien VI. Biltzar Nazionala hartuko du datorren astean, asteartean eta asteazkenean. Audrey Tang, ‘gizalegezko hacker ohia’ eta orain Taiwaneko ministro digitala, biltzarreko hizlari nagusia izango da. LibreCon 2016 erakusleihoa izango da erakunde handien eta administrazioen kasu arrakastatsuak aurkezteko, hau da, teknologia irekiei eta ezagutza libreei esker kostuak aurrezten eta negozioa hobetzen ari diren horien kasuak. LibreCon 2016 biltzarrean bi zaio egingo dira, eta helburu nagusia 4.0 industriaren eta finantza-munduaren eremuko Big Data, Gauzen Internet eta Segurtasun Informatikoa gaietan beste irtenbide ireki batzuk erakustea izango da. Inaugurazioan, Igor Yebra dantzari bilbotarrak eszenaratze ikusgarria eta efektista eskainiko du.\nEneko Astigarraga, Xabier Otxandiano, Ibone Bengoetxea, Aitor Cobanera eta David Olmos\nGaur eguerdian, Ibone Bengoetxea (Herri Administraziorako eta Erakunde Harremanetarako foru diputatua), Xabier Otxandiano (Bilboko Udaleko Garapen Ekonomiko, Merkataritza eta Enplegu Saileko zinegotzia) eta Aitor Cobanera (SPRIko Teknologia eta Berrikuntzarako zuzendaria) ere bertan egon dira David Olmosi (ASOLIF Software Libreko Enpresen Federazio Nazionaleko presidentea) eta Eneko Astigarragari (ESLE Euskadiko Teknologia Libreko eta Ezagutza Irekiko Enpresen Elkarteko presidentea) babesa erakusteko LibreCon 2016 Software Libre eta Teknologia Irekien VI. Biltzar Nazionalaren aurkezpenean. Ekitaldia datorren asteko asteartean eta asteazkenean egingo da Euskalduna Jauregian, eta orduan Bilbo software librearen eta teknologia irekien Europako epizentro bihurtuko da.\nBizkaia teknologia irekien nazioarteko erreferentzia izango da datorren asteko asteartean eta asteazkenean. Bizkaiko hiriburuak LibreCon 2016 Software Libre eta Teknologia Irekien Biltzar Nazionalaren VI. edizioa hartuko du. Estatuan Software librearen alorrean aurten antolatu den topaketarik garrantzitsuena izango da; izan ere, bi egunetan ia 80 hizlari, kasu arrakastatsu eta aurkezpen egongo dira.\nDuela bi urte Bilbon antolatu zen laugarren edizioan enpresen parte-hartzeari dagokionez lortu zen arrakastak ahalbidetu du ekitaldia berriz ere Bizkaian antolatzea. Guztira, 600 enpresa inguruko eta administrazio publikoetako 1.500 bat ordezkarik parte hartzea aurreikusi da, teknologia irekien adituak barne. Gainera, lurralde historikoan milioi bat euro inguruko eragin ekonomikoa izatea espero da.\nASOLIF Software Libreko Enpresen Federazio Nazionalak eta ESLE Euskadiko Teknologia Libreko eta Ezagutza Irekiko Enpresen Elkarteak antolatu dute biltzarra, eta xede nagusia da 4.0 industriaren (industria adimendua edo Open Industry izenekin ere ezaguna) eta online bankuaren (Open Finances) erronka berriei erantzutea software librearen eta teknologia irekien bitartez. Eduki horiek asteazkenerako programatu diren eta edizio honetan jorratuko diren bi gai dira.Eusko Jaurlaritza, Bizkaiko Foru Aldundia eta Bilboko Udala dira LibreCon ekimenaren babesleak, bai eta sozietate hauek ere: Banco Santander, Kuka industria-roboten fabrikatzailea edota informazio-teknologien Alfresco, RedHat edo SUSE multinazionalak, bai eta OpenExpo, besteak beste.\nEtorkizun oneko sektorea\nAntolatzaileek datozen urteetan hazteko aurreikuspen oso onak dituen sektorearen benetako onurak helarazi nahi dizkiote gizarte osoari, adibide zehatzekin eta tresna zein irtenbide berriekin. Ekonomia suspertzeko, sektore ekonomiko desberdinen modernizazioa lortzeko eta tokiko ekonomiak garatzeko sektore benetan erabakigarria izaten ari da. Izan ere, ESLEko kide diren enpresek bakarrik 80 milioi euro inguru fakturatu zituzten 2015. urtean, eta, gainera, 1.500 profesional baino gehiagori eman zioten lana.\nBigarrenez, antolatzaileek teknologia irekiak enpresa eta administrazioetarako benetako aukera izatea erdietsi nahi dute, bai eta jarduera hori lehiakortasunaren, garapenaren eta enpresa-aldaketaren giltzarri gisa finkatzea ere; izan ere, gizarte honetan Internet indarrez sartu da negozioen muinean eta erabiltzaileei ematen zaizkien segurtasun sistema informatikoak gero eta garrantzitsuagoak dira, software libreak gero eta pisu handiagoa duelarik.\nZeharka, LibreCon ekitaldian aurkeztuko diren edukiak hiru segmentu desberdinetan azalduko dira: Big Dataren analisia, Gauzen Internet (IoT ingelesezko siglen arabera) ustekabean sartzea edo Interneteko datuek duten segurtasunaren erronkak. Era berean, beste gai batzuei buruzko hiru tailer, mintegi edo hitzaldi egongo dira, eta teknologia irekiek horiei ere balio erantsia ekarriko diete, fabrikazio gehigarriaren, robotikaren, crowdfundingaren, open API direlakoen edo kriptodiruaren kasuan bezala.\nAudrey Tang, bideokonferentzia Taiwanetik\nAudrey Tang izango da LibreCon-eko hizlari nagusia. Duela gutxi Taiwaneko ministro digital izendatu zuten, herrialdearen benetako arazoak konpondu zitzan teknologia irekietan eta software librean oinarrituta (politika orokorrean barneratu dituen munduko lehenengo herrialdea da). ‘Ziberministroa’, software libreari eta programazioari dagokionez munduko erreferentzia nagusitzat hartzen dena, eta orain eAdministrazio eta Gobernu Irekiaren kontuetan ere munduko guru dena, bideokonferentzia bidez konektatuko da asteazkenean hilaren 23an.\nTangek 35 urte ditu, eta aparteko adimen-kozientea du, 180koa. Politikariak 14 urterekin utzi zion ikasteari, bere kabuz programatzen ikasteko eta informazio-teknologien hainbat enpresa antolatzeko. Hala eta guztiz ere, politikan sartu aurretik ‘ziberaktibismo’ garaiak bizi izan zituen (‘anarkista eta kontserbadoretzat’ jotzen du bere burua); izan ere, kosta ala kosta datu irekiak defendatzen ditu eta hainbat kanpainatan ‘gizalegezko hacker’ gisa parte hartu zuen..\nBestalde, Chema Alonsok parte hartuko duela baieztatu da, oraintsu Telefónica enpresan CDO lanpostua (datuen arduraduna) hartu duena. Alonso segurtasun informatikoan aditua eta ‘hacker ohia’ da. Asteartean, OpenIndustry4.0 eta OpenFinances sektoreek segurtasun informatikoan izango dituzten erronkei buruz arituko da.\nIgor Yebraren eszenaratze ikusgarria\nLibreCon ekitaldiaren inaugurazioan, asteartean, Igor Yebra dantzari bilbotarrak eszenaratze ikusgarria eta efektista eskainiko du. Bertan, 4.0 industriaren kontzeptua modu artistikoan irudikatzen ahaleginduko da, definiziorik zehatzenarekin; teknologia pertsonen zerbitzura dagoela adieraziko du, hau da, premiarik zorrotzenen, berehalakoen, kritikoenen eta zehatzenen zerbitzura. Horrela, Igor Yebrak Alemaniako Kuka Robotics multinazionalaren industria-robot batekin batera egingo du dantza. Multinazionala munduko liderretako bat da industriaren alorrerako robotei dagokienez.\nIkuskizunaren helburua makina adimendu baten funtzionamendua azaltzea da, gizakioi zerbitzua ematera eta negozioaren premiak betetzera bideratuta dagoena. Alabaina, zereginak eta aginduak betetze hutsaz gain, gizakiokin denbora errealean konektatzeko eta une bakoitzean beren-beregi eskatzen zaionari erantzuteko gaitasuna izan behar du.\nIgor Yebrak LibreCon 2016ri hasiera emateko egingo duen emanaldia pertsonen eta makinen arteko komunikazioa irudikatzeko modu bat da. Azken finean, 4.0 industria teknologia malgua dela eta berehala aldatzeko gaitasuna duela azpimarratu nahi da, guztiarekin interkonektatzeko eta negozioaren erritmoa eta haren premien arabera aldatzeko gaitasuna, alegia.\nLibreCon 2016k duen egitaraua nahiko zabala da, 80 hizlari baino gehiago eta kasu arrakastatsuak biltzen baititu. Lehenengo eguna 4.0 industriari eskainiko zaio, eta Miguel Angel Peces Samsung enpresako Content Project Managerraren hitzaldia nabarmendu behar da, non multinazionalak hainbat ikerketa-ildotan izandako estrategiak azalduko dituen, hala nola TB, Smartphone eta Gauzen Interneten ekosistema (IoT). Horrez gain, Gipuzkoako Irizar enpresak, Datik filialaren bidez, garraio-floten jarraipena egiteko software berritzaileak aurkeztuko ditu.\nFinantzen eremuan, antolakuntzak baieztatu du José María Fuster Banco Santander erakundeko berrikuntzako zuzendari nagusi ohiak ere bertan parte hartuko duela, gaur egun, Berrikuntza Digitaleko ekosistemen arduraduna dena. Hain zuzen ere, sektorearen eta bertako open source delakoaren garrantziaren ikuspegia aurkeztuko du.\nKapitulu berean, BBVA erakundeak, open banking bidearen aldeko apustua erakutsiko du, beste batzuengana irekitzeko eta berrikuntzarako bide gisa. Halaber, finantza-sektoreko negozio-eredu berriei ere ahotsa emango zaie Fintonic aplikazioaren bitartez, etxeko bankuaren kudeaketan erreferentzia dena.\nIbone Bengoetxea (mp3 955KB)


Kultur alienazioa - Frantz Fanon eta Aimé Césaire - AFRIKHEPRI\nKultur alienazioa - Frantz Fanon eta Aimé Césaire\nEzkutatutako koloreak - Dokumentala (2011-2016)\nKargatu artikulu gehiago\nEz da emaitza\nasteartea, 7ko uztailak 2020\nOSASUNA ETA MEDIKUNTZA\nSPIRITUALIDAD Y RELIGIÓN\nEdertasuna eta moda\nongietorri FILOSOFIA ETA PSIKOLOGIA\narabera Kouami Nb.t Yamssou Alsankara\nNFrantz Fanon psikologo Martinikarrari zor diogu kultur alienazioaren ondorioen analisirik onenetakoa.\n"Datu konstelazio bat dago, proposamen sorta bat, poliki-poliki, zentzugabekeria, idazlanak, egunkariak, hezkuntza, eskola liburuak, kartelak, zinema, irratia, gizabanako batean barneratzen dira. nori dagokion komunitatearen ikuspegi mundua osatzen dute. " Frantz Fanon\nAimé Césaire poeta Martinikarrak gure "kolonialismoari buruzko diskurtsoan" kultur alienazioaren ondorioen inbentario zehatza osatzen du:\n"Beldurra, txikitasun konplexua, gogoaren dardara, belauniko, etsipena, larbinismoa ikasi duten milioika gizonen inguruan ari naiz.\nKultur alienazioak Afrikako izpiritua degradatzen du, mendebaldeko kontzientzia erasokorrarekin kontra egiten duen erlazio psikologikoan pentsatzera behartzen duelako, esentzia baxuko entitate gisa. Testuinguru sozial zurian egoteko behar legitimoak bere jatorrizko beltz arrastoak baztertzera eta kanpoko kontzientzia menperatzailearen tutoretza kulturala izatera behartzen du. Bere ideal erlijioso, konjugal, kultural, historiko, filosofiko eta ekonomikoari ihes egingo dio gizartearen negargarritasun honetatik, Mendebaldeko paradigmaren idealekin identifikatzeko.\nBatzuetan alienazioa bortizkerian agertzen da. Larruazala arintzeko produktu kaltegarriak erabiltzen dituztenen indarkeria, Jainkoaren KM bakar baten ideia baztertzen duten erlijiosoen indarkeria (baina deabru beltzarentzako arazorik ez duenik), gehiegizkoa bihurtzen direnen indarkeria. , Mendebaldeko hedabideen mesedetan irabazten dutenen indarkeria, edozein alienazio kultural ukatzen dutenei zigortzea. Egia esan ikusi al duzu Kamitsek esaten dutela anaiak ilunegi aurkitzen dituztela, zuriekin harremanetan jarri aurretik? Kultur alienazio sentimendu hori beldur sentimendu orokor batekin, norberaren askatasunaren alde borrokatzeko betebeharraren aurrean ezin da sentitu ezin daitekeen beldurraz lotzen da.\nHorrelako testuinguruan, kulturalki alienazioa beldurra, desorganizazioa eta ukoarekin uztartzen da. Gizonak eta emakumeak baliabideetan aringarri gisa hondoratzen ari direla uste dute. Ikus dezakegunez, egoera hauek "erasotutako Afrikar Self "aren eta Mendebaldeko Superegoaren arteko gatazka famatu honen fruitu dira.\nJean-Philippe Omotunderen kultur alienazioari buruzko hitzaldi afrokentrikoa\nAlienazioari eta askatasunari buruzko idazkiak\n6 berriak 26,00 € -tik aurrera\n5 erabilitako 20,71 € -tik aurrera\nErosi 26,00 €\n7ko uztailaren 2020etik aurrera, 2:14\nAskatu data 2015-10-29T00:00:01Z\nArgitalpen data 2015-10-29T00:00:01Z\nHarpidetu gure eguneratzeetara\nAita fundatzailearen ikasgaiak\nErlijio intolerantzia eta kultur identitatea\nBaliteke interesa izatea\nTromelinen ahaztutako esklaboen istorio sinestezina komiki batean kontatua\nErosi produktu bat AMAZONen\nKONPARTEZU GURE ARTIKULUAK Gunean\nEgin klik behean artikulu bat argitaratzeko\nAfrikhepri Fundazioa an Maisu baten haurtzaroa - Dokumentala (2018): "Etorkizuneko maisu espiritual baten bidaia paregabea: ikusi beharreko dokumental ederra!" Uztailak 6, 01:32\nAfrikhepri Fundazioa an The War of the Seeds - Dokumentala (2016): "15 urteren buruan landare transgenikoetako GM produktuak soilik izango ditugu!" Uztailak 6, 01:27\nAfrikhepri Fundazioa an Ikusi berdinketa 2 (2018): "Film ona ikusteko!" Uztailak 6, 01:21\nGURE BIZI BIZITZAILEAK\nSartu zure kontu azpian\nSortu kontu berria!\nBete formularioen azpian izena emateko\nEremu guztiak bete behar dira. Saioa hasi\nIdatzi zure erabiltzaile izena edo helbide elektronikoa pasahitza berrezartzeko.\nEgin klik mezu hau ixteko!\nLeiho hau 3 segundotan automatikoki itxiko da\nGehitu erreprodukzio-zerrenda berria\n- Aukeratu ikusgaitasuna -PublikoaPribatua\nGune honek cookieak erabiltzen ditu. Arakatzen jarraituz, hirugarrenen cookieen gordailua onartzen duzu. Gehiago jakin Cookie politika.\nBidali lagun bati


Port-Brillet - Wikipedia, entziklopedia askea.\nLe Bourgneuf-la-Forêt, La Brûlatte, Launay-Villiers, Olivet, Saint-Ouën-des-Toits eta Saint-Pierre-la-Cour\n1.798 (2018ko urtarrilaren 1a)\n931 (%51.8) 870 (%48.4)\nPort-Brillet Frantziako udalerria da, Mayenne departamenduan dagoena, Loirerria eskualdean. 2013an 1.909 biztanle zituen.\n2007an Port-Brillet udalerrian erroldatutako biztanleak 1.909 ziren. Familiak 772 ziren, horien artean 268 pertsona bakarrekoak ziren (100 bakarrik bizi ziren gizonak eta 168 bakarrik bizi ziren emakumeak), 276 seme-alabarik gabeko familiak ziren, 192 seme-alabak dituzten bikoteak ziren eta 36 seme-alabak dituzten guraso-bakarreko familiak ziren.\n2007an 858 etxebizitza zeuden, 796 familiaren etxebizitza nagusia ziren, 28 bigarren erresidentzia ziren eta 34 hutsik zeuden. 735 etxeak ziren eta 122 apartamentuak ziren. 796 etxebizitza nagusietatik 508 bere jabearen bizilekua ziren, 272 alokairuan okupaturik zeuden eta 16 doan lagata zeuden; 4 etxek gela bat zuten, 38 etxek bi zituzten, 142 etxek hiru zituzten, 293 etxek lau zituzten eta 319 etxek bost zituzten. 549 etxek euren parking plaza propioa zuten azpian. 365 etxetan ibilgailu bat zegoen eta 298 etxetan bat baino gehiago zituzten.\nPort-Brillet udalerriko biztanleria-piramidea 2009an .\n2007an lan egiteko adina zuten pertsonak 1.174 ziren, horien artean 911 aktiboak ziren eta 263 inaktiboak ziren. 911 pertsona aktiboetatik 863 lanean zeuden (490 gizon eta 373 emakume) eta 48 langabezian zeuden (20 gizon eta 28 emakume). 263 pertsona inaktiboetatik 115 erretiraturik zeuden, 78 ikasten zeuden eta 70 "bestelako inaktibo" gisa sailkaturik zeuden.\n2009an Port-Brillet udalerrian 860 unitate fiskal zeuden, 1.858,5 pertsonek osaturik. Pertsona bakoitzeko diru-sarrera fiskalaren mediana urteko 16.563 euro zen.\n2007an zeuden 67 komertzioetatik, 2 erauzte enpresak ziren, 4 janari enpresak ziren, 6 bestelako produktu industrialen fabrikazioko enpresak ziren, 7 eraikuntza enpresak ziren, 11 ibilgailuen saltze eta konpontze enpresak ziren, 5 garraio enpresak ziren, 4 ostalaritza eta jatetxe enpresak ziren, 5 finantziazio enpresak ziren, 1 higiezinen enpresa zen, 7 zerbitzu enpresak ziren, 9 administrazio publikoko enpresak ziren eta 6 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 12 zerbitzu publikoetatik, 1 jendarmeria zen, 1 posta bulegoa, 2 banku bulegoak, 1 ibilgailuen konpontzeko eta nekazaritza tresnetako lantokia, 2 igeltseroak, 1 margolaria, 1 eraikuntza enpresa, 2 ile apaindegiak eta 1 higiezinen agentzia.\n2009an zeuden 10 establezimendu komertzialetatik, 1 supermerkatu zen, 3 okindegiak, 2 harategiak, 1 liburu denda zen, 1 arropa denda zen, 1 lurrin-denda zen eta 1 lore-denda zen.\n2000. urtean Port-Brillet udalerrian 9 nekazaritza-ustiategi zeuden, 200 hektarea erabiltzen.\n2009an haur-eskola 1 eta lehen-hezkuntzako eskola 1 zegoen. Port-Brillet udalerrian Bigarren Hezkuntzako ikastetxe bat zegoen 394 ikaslekin.\nBNF: 15263975j (data)


Douchapt - Wikipedia, entziklopedia askea.\nSaint-Victor, Saint-Méard-de-Drône, Tocane-Saint-Apre, Saint-Pardoux-de-Drône eta Segonzac\n179 (%50.3) 180 (%50.6)\nDouchapt (frantsesez eta ofizialki: Douchapt) Okzitaniako udalerri bat da. Administratiboki Frantziako Dordoina departamenduan dago, Akitania Berria eskualdean. 2013an 347 biztanle zituen.\n2007an Douchapt udalerrian erroldatutako biztanleak 280 ziren. Familiak 114 ziren, horien artean 32 pertsona bakarrekoak ziren (16 bakarrik bizi ziren gizonak eta 16 bakarrik bizi ziren emakumeak), 35 seme-alabarik gabeko familiak ziren, 39 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 196 etxebizitza zeuden, 119 familiaren etxebizitza nagusia ziren, 71 bigarren erresidentzia ziren eta 6 hutsik zeuden. 193 etxeak ziren eta 2 apartamentuak ziren. 119 etxebizitza nagusietatik 104 bere jabearen bizilekua ziren, 12 alokairuan okupaturik zeuden eta 4 doan lagata zeuden; 7 etxek bi gela zituzten, 12 etxek hiru zituzten, 39 etxek lau zituzten eta 61 etxek bost zituzten. 98 etxek euren parking plaza propioa zuten azpian. 52 etxetan ibilgailu bat zegoen eta 59 etxetan bat baino gehiago zituzten.\nDouchapt udalerriko biztanleria-piramidea 2009an .\n2007an lan egiteko adina zuten pertsonak 166 ziren, horien artean 127 aktiboak ziren eta 39 inaktiboak ziren. 127 pertsona aktiboetatik 115 lanean zeuden (59 gizon eta 56 emakume) eta 12 langabezian zeuden (6 gizon eta 6 emakume). 39 pertsona inaktiboetatik 21 erretiraturik zeuden, 6 ikasten zeuden eta 12 "bestelako inaktibo" gisa sailkaturik zeuden.\n2009an Douchapt udalerrian 121 unitate fiskal zeuden, 294,5 pertsonek osaturik. Pertsona bakoitzeko diru-sarrera fiskalaren mediana urteko 15.784 euro zen.\n2007an zeuden 15 komertzioetatik, 1 bestelako produktu industrialen fabrikazioko enpresa zen, 6 ibilgailuen saltze eta konpontze enpresak ziren, 1 ostalaritza eta jatetxe enpresa zen, 1 finantziazio enpresa zen, 2 higiezinen enpresak ziren, 3 zerbitzu enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2000. urtean Douchapt udalerrian 11 nekazaritza-ustiategi zeuden, 198 hektarea erabiltzen.\nSaint-Méard-de-Drône (1,7 km)\nSaint-Victor (2,4 km)\nSaint-Pardoux-de-Drône (2,5 km)\nSegonzac (4,1 km)\nMontagrier (4,3 km)\nTocane-Saint-Apre (4,4 km)\nSaint-Sulpice-de-Roumagnac (5,7 km)\nBNF: 15251803q (data)


SPRI atzerrian. Ekainako hirrugarren astea - SPRI\nSPRI » Nazioartekotzea » Asia eta ozeania » SPRI atzerrian. Ekainako hirrugarren astea\nSPRI atzerrian. Ekainako hirrugarren astea\nSPRIk eta bi euskal enpresak parte hartu dute Jieyang hirian egin den Txinako eta Europako ETEen Topagunean\nSPRIk Txinako eta Europako ETEen Topagunearen bigarren edizioan parte hartu du. Ekainaren 6an eta 7an izan da, Jieyang hirian (Guangdong probintzian). Txinako Industria eta Informazio Teknologia Ministerioak, Guangdong probintziako gobernuak, Alemaniako Merkataritza eta Industria Ganberak, Jieyang hiriko udalak eta ZhongDe Metal Group Co, Ltd. enpresak antolatu dute ekitaldia.\nAlemania, Espainia, Frantzia, Austria eta Txekiar Errepublikako 184 enpresa eta antolakundek parte hartu dute topagune horretan. 230etik gora enpresa txinatar izan ziren ekitaldian, horietatik 60 inguru Espainiatik joandakoak.\nBi euskal enpresak ere parte hartu zuten, SPRIren Shanghaiko bulegoak animatu eta lagunduta: Kendu Sociedad Cooperativa eta JAMAI Group. Topaketak iraun zuen bitartean, euskal konpainia bakoitzak harremanak egin zituen Txinako bina enpresarekin balizko kooperatzaile gisa, eta haiekin negoziatzen jarraituko dute aurrerantzean. Datozen hilabeteetan ikusiko dira harreman horien emaitzak. SPRIk Shanghain duen bulegoak ere parte hartu zuen topaketan, ekitaldia antolatzeko prozesua eta haren emaitza ebaluatzeko. Hemendik aurrera jarraipena egingo die ZhongDe Metal Group enpresari eta parte hartu duten bi euskal enpresa horiei, haien emaitzak ebaluatzeko eta 2017ko edizioan parte hartzeko aukera aztertzeko.


GA Jesus Mari Larrazabalekin\nHome » Kronika » GA Jesus Mari Larrazabalekin\t»\n8 Ots, 2009 Kronika\nGazte Abertzaleak-ek, lan jardunaldia ospatu zuen otsailaren 7an, Gipuzkoatik Eusko Legebiltzarrerako hautagaia den Jesus Mari Larrazabalekin batera. Egunean zehar, Larrazabal-ek bere jarduera profesional eta politikoaren inguruko laburpena egin zuen. Gros-eko Alkartetxean bildutako gazteek, bide batez, hurrengo hausteskundeetarako dituzten ardurak aurkeztu zizkioten. Orain dela aste batzuk Unai Ziarretarekin egindako ekintzan bezala.\nEkitaldiean, orain dela gutxi utzi gaituen Eusebio Gurrutxagari omenaldia egin zion Gazte Abertzaleak-ek. Bere herriarengatik dena eman zuen gizon honen familiari makila bat oparituz.\nLarrazabalen esanetan, “katea ez da apurtu” eta Eusebioren eredua gaur egungo gazteek bere aberriaren eskubideak defendatzen jarraitzeko baliogarria izan da.


Anaitasunako gaubela (kronika) - EMAIONK\nAnaitasunako gaubela (kronika)\nBy Jon Arakama on 2017-10-08\nBederatzi borroketatik bederatzi irabazi zituzten Kankuko borrokalariek\nEstu eta larri ibili zen Cesar “Bam Bam” Nuñez borroka nagusiaren amaieran. Mexikarra ia menderaturik zeukanean, konbinaketa gogor batek txorabiaturik utzi zuen. Ikusleek harriturik begiratzen zuten Maritxalarrek kontaketa egiten zuen bitartean, baina Cesar altxatu eta azken txanpan heldu zion Charlesi.\nErabakia Nuñezen aldekoa izan zen, zuzena, norgehiagokaren zati handienean nagusi izan baitzen. Emaitza ederra horrelako erronka baten aurrean.\nAnder Amatriain ere estu ibili zen Reynaldo Moraren aurka. Lehen hiru roundetan nagusi izan zen, baina laugarrenean, eskubi indartsu batek lurrera bota zuen. Altxatzea lortu eta amieraraino heldu zion Morari, erabaki bidezko garaipena eskuratuz. Itxura oneko debuta profesional mailan.\nAmatriain Morari eskuin gantxoa sartzen.\nKick Boxing eta K1ean, Andoni Iglesias eta Andres Unzuek aurkari armeniarrak garaitu zituzten. Ez zen borroka erraza izan, ez batarentzat eta ez bestearentzat, baina bai epaile eta bai ikusleentzat argi gailendu ziren biak.\nArte Martzial Mistoetan, Mikel Mendinuetak erraz garaitu zuen Wesley de Jesus. Wesley “Sugandilla” lurrera botatzen saiatu zen, baina honek lepoa erraz harrapatu zion, amore ematera behartuz. Ricardo Etxartek ere arazorik gabe eskuratu zuen garaipena; bi aldiz lurrera bota zuen Jonathan Casariego eta, Mikelek bezala, gillotina batekin amaitu zuen borroka.\nJoseba Diaz eta Reyni Arregiren arteko borroka ikusgarria izan zen; Diazek eraman zuen garaipena bere kide David Soriak bezalaxe. Soriari zail samar jarri zion Sortinok, ukabil ezkerraz eta desplazamentuez baliatu zen bizkaitarra, baina ez zen nahikoa izan Iruñekoa geldiarazteko.\nJoseba diaz vs Reyni Arregi.\nAmaitzeko, Adrian Rebolek K1ean lortutako garaipenarekin Kanku gimnasioak gaubelako norgehiagoka guztiak irabazi zituen. Bederatzietik-bederatzi: Marin Iordanoven borroka bertan bera utzi behar izan zuten lesio baten ondorioz.\nMaila altuko borrokak izan ziren denak, oso parekatuak gehienetan; etxekoak larri ibili ziren batzuetan, gaubelaren izenak aurreikusten zuen bezala: “Alto riesgo”.\nCesar “Bam-Bam” Nuñez Espainiako txapelketa jokatzeko hautagai | EMAIONK 2017-10-11\n[…] jarri duen epea. Nafarraren eta Madrilgoaren taldeak hitzarmen batera iritsi behar dira orain; “El Matador” Charles mexikarraren erronka gainditu ondoren, amaiera bikaina izango litzateke Nuñezen […]


Ortuzarren esanetan “arduragabekeria” eta “Eusko Jaurlaritzaren mendeku pertsonal eta politikoa da” Juan Cruz Nieves kargutik kendu izana.\n"Arriola eta Gasco dira kanpoan izan beharko liratekeenak Bizkairako garraio inbertsioak geldiarazteko politika praktikan jarri dutelako"\nAndoni Ortuzar EAJ-PNVren BBBren lehendakariaren ustetan, "arduragabekeria" eta "Eusko Jaurlaritzaren mendeku pertsonal eta politikoa" da Juan Cruz Nieves Bizkaiko Garraio Partzuergoko gerentea kargutik kanporatu izana. Ortuzarren esanetan, "Exekutiboaren ordezkariak inkisidore gisa ari dira eta ez politika publikoaren erretore gisa". Bere hitzetan, "erabaki honekin Gobernuak Bizkaiko Foru Aldundiaren, udalen eta Eusko Jaurlaritzaren artean lortutako akordioak urratzen ditu".\nOrtuzarren esanetan, "Juan Cruz Nievesek zalantzarik gabeko profesionaltasuna erakutsi izan du bere kudeatze lan osoan, eta horren erakusle dira lortutako emaitzak eta inolako alderdikeriarik gabeko jardurak: bere lan ona eta bizkaitarren interesen defentsa izan da Lópezen Gobernuaren Garraio arduradunek gustuko izan ez dutena".\nBBBren lehendakariak azpimarratu duenez, "ez dago arrazoi instituzionalik edo profesionalik Juan Cruz Nieves kanporatzeko. Bere izendapenaren baieztapena duela urte bete gertatu zen instituzio mailako akordio zabal baten ondorioz. Orain akordio hau erori egin da Bizkaiko garraio inbertsioak erortzen ari diren moduan: PSE alderdiak beste behin ere erakutsi du emandako hitza urratu egiten duela eta bere alderdi interesak jartzen dituela Bizkaiko interesen gainetik".\nAndoni Ortuzarren esanetan, "adar jotzea" eta "iraina" da "orain Euzko Alderdi Jeltzaleak proposatutako pertsona izendatzeko prest daudela esatea"; hori bai, arduradun berriak aurretiazko baldintzak onartzen baditu eta zalantzarik gabe, Bizkaiko hiritar askoren garraioa okertuko dituztenak".\nBerretsi egin denez, "Lópezen Gobernuak Bizkaiko garraioen inbertsioak geldiarazi egin ditu" eta iragarri duenenez "errealitate honen aurrean EAJ-PNV ez da isilduko". Eta banan-banan azaldu ditu gertakariak. "Errekalderako tranbia kendu zuten; Metroa Basaurira iristea atzeratu zuten, Galdakao eta Usansolorako atzerapenak; Durangon Eusko Trenen egitasmoa geldiarazi dute eta herri honetan ere trenbidea lurperatzea geldiarazi dute; Metroa Urdulizen lurreratzea ezabatu dute. Horiek dira Bizkaiko garraioak dituen benetako arazoak, eta benetako arduradunak dira Arriola Sailburua eta Gasco lehendakari ordea. Horiek dira kanporatuak izan behar direnak, Bizkaiko garraio inbertsioak geldiarazi dituztelako".\nAmaitzeko, Ortuzarrek azpimarratu duenez "EAJ-PNVk publikoki onartu behar du Juan Cruz Nievesek Garraioen Partzuergoan garatu izan duen lana. Kanporatze hau politikoa da eta arrazoi politiko hutsa du, Eusko Jaurlaritzaren azken urte honetako kudeatze lan okerraren ondorioa da eta lurralderako oinarrizko inbertsioen atzerapenak eta ez betetzeak ezkutatu nahi dira eta okerragoa dena, kanporatze honekin Bizkaian inbertsioan alde batera uzteko politiken kontrako ahotsak isildu nahi ziren eta guk ez dugu hori inondik inora onartuko".\nPublicado por Eskerri en 21:25


Alexek bere laguna hil deneko istripua ikertu behar du. Horretarako irakasle atsegin eta harrigarri batengandik ikasitakoa gogoratuko du. Alexen eskutik istorio hunkigarria biziko dugu, bizitza, istripu, horren arrazoiak eta haiek saihesteko moduak aztertuz eta gogoeta eginez. Era berean, talde-lanean lan egitearen garrantzia eta aldaketaren aurrean jarrera egoki eta malgua izaten erakusten digu.\nEz da liburu teknikoa. Isiltasun Handiak prebentzioaren ikuspegi argi eta sinplea ematen digu, modu berritzaile batean eman ere. Istorio entretenigarria da, oso gogoeta argiak egiten dituena prebentzioa langile eta auto-gidariei nahiz gizarte osoari, oro har, gerturatuz.\nIsiltasun Handia prebentzioari buruzko liburua da, baina bere azken helburua irakurlearen kontzientziazioa handitzea da azken helburutzat istripu-mota guztiak murriztea duena. Hori lortzeko istripu bat hartzen du oinarritzat, eta istorio erraz, entretenigarri eta oso modu ulergarrian idatzia, irakurle multzo zabal bati zuzentzen zaio, formato trinko eta nahasietatik ihes eginez. Estilo zuzenaren bidez, argiro, zehatz eta zuzenki azaltzen ditu adierazitako arrazonamendu guztiak.\n1965 urtean Navas-en (Bartzelona) jaioa. Gaur egun Sant Joan de Vilatorradan (Bages) bizi da. Meatzetako Ingeniari Teknikoa da eta Lan Arriskuen Prebentzioan Masterduna, bere lanbidearekin lotutako formakuntza zabala izanik.\nHamabost urtetik gorako esperientzia du meategi barruko lanetan, Txanda-burutik hasi eta Zuzendari arteko karguetan, hasiera batean Devant S.A. enpresan, eta ondoren Suriako gatz-meatzetan.\nIrakurle amorratua, bere astialdian idazle gisa jarduten du.\nEgilearen Web orria: http://www.actuatu.com/


Larrepetit-Berria :: Nagore Amondarain, "Deabruak non?"\nKartografoen mapetako lur urrunetan galdu ziren Deabruak aspaldi. Muga ugari dituen arren herri honek, Deabruak non eta Teilatuetan agertu zaizkigu berriro ere.\nDistantzia beharrezkoa da, iraganaren oihala, ehuntzen ari garen imajinazioaren oihala dela, jakiteko. Latitude haietako melodia, gure izatea aztoratzen zuen zirrara zen. Eta ordutik hona, mekanika hutsa izan da latitude haietako diskoak musika aparatuan entzutea.\nRevival uholde honetan, esatariak buruaz beste egiteko zorian daude, mikrofono kableekin itoaz euren jarduna. Baina hau ez da ohiko revival bat, geratzeko, garatzeko eta aurrera egiteko etorri direla uste baitugu.\nAurreko zapatuan, musikaren, hitzen eta gauaren erresuma bihurtu zen Bonberenea, taldearen aurkezpen kontzertuan. Musikak laztandu egiten du sogilea eta erraztu gatibatzen duen gutizia. Abestien hitzez jabetzen hasten denean bat, hitz horien ahaide sentitzen da. Baina kontzertuaren ordubetearen ostean, kristalezko irlak bihurtzen hasten dira abestiak, jakin barik hurrengo bat etorriko den, jakin barik azkena izango den... Gure geografiaren distantzia erdi laburrak lagun, entzuleen artean handikoak eta hemendikoak ikusi genituen, aspaldiko kontzertuetan errepikatzen ziren aurpegiak.\nOlatu berri batek harrapatu gaitu, beraz, eta kartografo baten beharra izango dugu, hurrengo hitzorduak mapetan kokatzen hasteko.


"A la greña" zirujau estetiko eta plastikoak | Consumer\n"A la greña" zirujau estetiko eta plastikoak\nLehenek sektorean intrusismoa dagoela ukatu dute, eta bigarrenek, berriz, haiek direla eskudun bakarrak.\nKirurgia estetikoaren gremioa haserretu egin da alegaltasunaren barruan dagoen negozio mamitsu batengatik. Hala, Kirurgia Estetikoko Espainiako Elkarteko (SECE) lehendakariak, David Cohenek, ukatu egiten du sektorean intrusismoa egotea, arautu gabeko jarduera baita, Kirurgia Plastikoko, Konpontzaileko eta Estetikoko Espainiako Elkarteak dio haiek direla gai bakarrak, BAME bost urte ikasi baitituzte.\nSECE elkarteko lehendakariak dioenez, Espainian estetikaren eremu askotara bideratzen diren 6.000 medikuak Kirurgia Plastikoko eta Konpontzaileko BAME egin duten lankideek baino hobeto daude. “Ezin ditugu gaizkile gisa tratatu, nahiz eta tiradera guztietan sagar ustel bat egon”, dio Cohenek. Duintasun profesionalaren aldarrikapenaren pean, boterearen aldeko borroka eta diru-sarreren banaketa erabakitzen dira, urtean egiten diren estetikako 250.000 esku-hartze ingurutik eratortzen direnak.\nZirujauek Administrazioari botatzen diote errua, eta osasun-agintariei eskatzen diete jarduera arautzeko, kirurgia estetikoaren espezialitatea existitzen baita, baina ez ariketa egiteko gaitzen duen titulu ofizial bat. SECE erakundearen iritziz, Medikuntza eta Kirurgia lizentziatura zaharra duen edozein pertsonak begi-poltsa batzuk erabil ditzake adibide bat jartzearren, eta iraintzea gertatu eta epaitegietara iristen bada, epaileak haren trebetasuna eta gaitasunak bakarrik ebaluatuko ditu. SECE delakoarentzat, sektorean ordena jarriko duen etorkizuneko dekretuak ez du planteatu behar zirujau plastikoaren titulua izatea medikuntza estetikoan jarduteko baldintza gisa.\n“Sukaldea eta parketa dituen” klinika\nPlanteamendu horren aurrean, Kirurgia Plastikoaren, Konpontzailearen eta Estetikoaren Espainiako Elkartean (SECPRE) daude taldekatutako profesionalak. Fernando Barragánek, klinika entzutetsuenetako bat zuzentzen duenak, dio “aberrazio semantikoa” dela “klinika” deitzea “parket eta sukaldea duen etxebizitza bati, berreskuratze-gelarik eta ebakuntza-gelarik ez duenari”. Haren ustez, medikuntzan ez dago bermerik, jarduera “arriskutsua” baita, eta inola ere ezin baita “zientzia zehatz” batekin parekatu.\nEdertasun-eragiketa edo -tratamenduren bat egin nahi duten herritarrek, SECE legearen arabera, medikuari elkargokide-zenbakia eskatu behar diote, eta gizarte zientifikoren batekoa den galdetu. Hala ere, kirurgialari estetikoek aitortzen dute ez duela askorako balio, espezializaziorik gabeko edozein zirujauk liposukzioa egin baitezake teorian.\nZirujau estetikoek publizitate engainagarria jazartzearen alde egiten dute. Horretarako, mirariak iragartzen dituzten zentroen aurka borrokatzeko erakunde bat egon beharko luke.\nintrusismo-eu kirurgia estetikoa zirujau


Catalunyan kalitatezko hezkuntza publiko baten alde daramaten borroka babestu dugu | LAB SINDIKATUA\nNazioartea Idazkaritza Elkartasuna Catalunyan kalitatezko hezkuntza publiko baten alde daramaten borroka babestu dugu\nCatalunyan kalitatezko hezkuntza publiko baten alde daramaten borroka babestu dugu\nLABek babesa ematen dio Catalunyako irakaskuntza sektoreko langilegoari, kalitatezko hezkuntza publiko baten alde borrokan ari dena. Aurrekontuak negoziatzen ari diren honetan, Govern de la Generalitatek murrizketa berriak ezarri ditu lan eskubideen arloan. Catalunyako irakaslegoak eta ikasleen erakundeek greba eta mobilizazio egunak antolatu dituzte murrizketa hauen aurka.\nBeti izaten dira zerbitzu publikoak, hezkuntza, osasungintza,etab. langile klasearekiko politika erratu eta bidegabe baten ondorioak pairatzen dituztenak. Krisiaren hasieratik hala izan da eta gobernu ezberdinen politikak zentzu horretan joan dira; alegia, gastu publiko eta soziala gutxitzea horrela krisialdia pertsonen ongizateak ordaintzen duelarik.\nHorregatik txalotzen eta babesten ditugu Catalunyako mobilizazioak. Azken hilabeteotan ikusi ahal izan dugu nola kokatu den hezkuntza eztabaidaren erdigunean estatu mailan. Gure ustetan, hezkuntza funtsezkoa da hala Catalunyaren prozesu soberanistan nola aldaketa sozial eta eraikuntza nazionalean.\nHezkuntza ez da gastu bat, gizarte hobeago bat sortzeko bidean inbertsio bat baizik. Hezkuntza oinarrizko eskubide bat da eta horregatik izan behar da bermatua gobernuekiko. Honenbestez, ezin dugu zentzu honetan inolako murrizketarik onartu.\nBukatzeko, LABetik deia egiten diogu Catalunyako irakaskuntza arloko langilegoari eta gizarteari, kalitatezko hezkuntza publiko baten aldeko mobilizazioetan parte har dezaten. Etorkizuneko Catalunyak eskertuko du.